
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1599 


30 Οκτωβρίου 2003 


ΑΠΟΦΑΣΕΙ Σ 

Αριθ. Δι6γ/01 /409/Γ 

Έγκριση Γενικού Κανονισμού Προσωπικού της Ανώνυμης 
Εταιρείας Εκμετάλλευσης & Διαχείρισης Ελληνικών 
Αυτοκινητόδρομων «ΤΕΟ ΑΕ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Ι.Τιςδιατάξειςτηςπαρ. Ιτουάρθρου 13τουΝ.2938/01 
«Συγχώνευση των ΝΠΔΔ με τη επωνυμία «Ταμείο Εθνικής 
Οδοποιίας» και της εταιρείας «Ελληνικοί Αυτοκινητόδρο¬ 
μοι Ανώνυμη Εταιρεία» σε ανώνυμη εταιρεία, με την επω¬ 
νυμία «Ανώνυμη Εταιρεία Εκμετάλλευσης & Διαχείρισης 
Ελληνικών αυτοκινητοδρόμων» και το διακριτικό τίτλο 
ΤΕΟ ΑΕ (ΦΕΚ178Α). 

2. Τις διατάξεις του άρθρου 19 του Ν. 1735/87 «Προ¬ 
σλήψεις στο Δημόσιο Τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» 
(ΦΕΚ195 Α’). 

3. Τις διατάξεις του άρθρου 22 του Ν. 2362/95 «Περί Δη¬ 
μοσίου Λογιστικού Ελέγχου των δαπανών του Κράτους» 
(ΦΕΚ 247 Α’). 

4. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 Α’) που προ¬ 
στέθηκαν με τις διατάξεις των άρθρων 27 του Ν. 2081/92 
(ΦΕΚ 154 Α’) και τροποποιήθηκαν με τις διατάξεις της 
παρ.2ατου άρθρου 1 του Ν. 2469/97 (ΦΕΚ33Α’). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της ΤΕΟ ΑΕ, το ύψος της οποίας δεν μπορεί να προσδιο- 
ρισθεί σ’ αυτό το στάδιο. 

6. Την 13/03 πράξη του Διοικητικού Συμβουλίου της 
ΤΕΟ ΑΕ (Πρακτικό 3 της συνεδρίασης της 31ης Ιανουάρι¬ 
ου 2003) και την 69/4.7.2003 Πράξη του Δ.Σ. της ΤΕΟ ΑΕ. 

7. Την Υ6/31.10.2001 κοινή απόφαση του Πρωθυπουρ¬ 
γού και Υπουργού ΠΕΧΩΔΕ «Ανάθεση αρμοδιοτήτων 
Υπουργού ΠΕΧΩΔΕ στους Υφυπουργούς ΠΕΧΩΔΕ» 
(ΦΕΚ 1484/τα Β’ /31.10.2001). 


8.ΤηΔΙΔΚ/Φ1/2/13773/15.7.2003 (ΦΕΚ/985/Α/16.7.2003) ανά¬ 
θεση αρμοδιοτήτων στον Υφυπουργό ΕΣΔΔΑ, αποφασίζουμε: 

Εγκρίνουμε το Γενικό Κανονισμό Προσωπικού της Ανώ¬ 
νυμης Εταιρείας Εκμετάλλευσης και Διαχείρισης Ελληνι¬ 
κών Αυτοκινητοδρόμων με το διακριτικό τίτλο «ΤΕΟ ΑΕ», 
το κείμενο του οποίου έχει ως εξής: 

«ΚΕΦΑΛΑΙΟ Α 

ΕΚΤΑΣΗ ΕΦΑΡΜΟΓΗΣ - ΚΑΤΗΓΟΡΙΕΣ ΠΡΟΣΩΠΙΚΟΥ 
Άρθρο 1 

Έκταση εφαρμογής - Έννοια όρων 

1. Στις διατάξεις του παρόντος Κανονισμού υπάγεται το 
τακτικό προσωπικό, με σύμβαση εργασίας ιδιωτικού δι¬ 
καίου αορίστου χρόνου της Τ.Ε.Ο. ΑΈ. 

2. Το προσωπικό που κατέχει προσωποπαγείς θέσεις με 
σχέση δημοσίου δικαίου, καθώς και το προσωπικό που 
προσλαμβάνεται με σύμβαση εργασίας ιδιωτικού δικαίου 
ορισμένου χρόνου (έκτακτο προσωπικό) υπάγεται στις 
διατάξεις του παρόντος κανονισμού μόνο στις περιπτώ¬ 
σεις που προβλέπεται ρητώς. 

3. Οι όροι «προσωπικό» ή «υπάλληλος» ή «μισθωτός» 
στον παρόντα κανονισμό, περιλαμβάνουν όλους τους 
συνδεόμενους με την Εταιρεία με σύμβαση εργασίας 
ιδιωτικού δικαίου, τηρούμενης σε κάθε περίπτωση της 
διακρίσεως μεταξύ τακτικού και μη τακτικού προσωπικού. 

Άρθρο 2 

Θέσεις κατά κατηγορία - Τυπικά προσόντα 

1. Οι θέσεις του τακτικού προσωπικού της Εταιρείας κα- 
τανέμονται στις ακόλουθες κατηγορίες: 

α. Θέσεις κατηγορίας Πανεπιστημιακής Εκπαίδευσης 
(ΠΕ) 

β. Θέσεις κατηγορίας Τεχνολογικής Εκπαίδευσης (ΤΕ) 

γ. Θέσεις κατηγορίας Δευτεροβάθμιας Εκπαίδευσης (ΔΕ) 

δ. Θέσεις κατηγορίας Υποχρεωτικής Εκπαίδευσης (ΥΕ) 

2. Θέσεις της κατηγορίας ΠΕ είναι εκείνες για τις οποί¬ 
ες ως τυπικό προσόν πρόσληψης ορίζεται πτυχίο ή δί¬ 
πλωμα Τμήματος ή Σχολής Ανωτάτου Εκπαιδευτικού 
Ιδρύματος της ημεδαπής ή ισότιμο της αλλοδαπής. 

3. Θέσεις της κατηγορίας ΤΕ είναι εκείνες για τις οποίες 
ως τυπικό προσόν πρόσληψης ορίζεται το πτυχίο ή δί¬ 
πλωμα Σχολής Τεχνολογικού Εκπαιδευτικού Ιδρύματος 
της ημεδαπής ή ισότιμο πτυχίο ή δίπλωμα της ημεδαπής 
ή αλλοδαπής. 
























22330 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Θέσεις της κατηγορίας ΔΕ είναι εκείνες για τις οποί¬ 
ες ως τυπικό προσόν πρόσληψης ορίζεται απολυτήριος 
τίτλος ή πτυχίο Σχολής Δευτεροβάθμιας Εκπαίδευσης ή 
άλλου ισότιμου σχολείου ή αναγνωρισμένης σχολής τυ¬ 
φλών τηλεφωνητών. 

5. Θέσεις της κατηγορίας ΥΕ είναι εκείνες για τις οποί¬ 
ες ως τυπικό προσόν πρόσληψης ορίζεται απολυτήριος 
τίτλος Υποχρεωτικής Εκπαίδευσης ή ισοδύναμης κατώ¬ 
τερης Τεχνικής Σχολής. 

6. Οι ειδικότητες και ο αριθμός των θέσεων κατά ειδικό¬ 
τητα, καθώς και ο αριθμός του ειδικού επιστημονικού 
προσωπικού που προσλαμβάνεται από την εταιρεία, κα¬ 
θορίζονται από τον Κανονισμό Εσωτερικής Οργάνωσης 
και Λειτουργίας της Εταιρείας. 

7. Ειδικά τυπικά προσόντα πρόσληψης κάθε ειδικότη¬ 
τας προσωπικού, καθώς και του ειδικού επιστημονικού 
προσωπικού, ορίζονται τα προβλεπόμενα από το Π.Δ. 
50/2001, όπως κάθε φορά ισχύει. 

ΚΕΦΑΛΑΙΟ Β’ 

ΠΡΟΣΟΝΤΑ - ΚΩΛΥΜΑΤΑ - ΔΙΑΔΙΚΑΣΙΑ ΠΡΟΣΛΗΨΗΣ 

Άρθρο 3 

Ιθαγένεια 

1. Στις προβλεπόμενες θέσεις τακτικού προσωπικού 
προσλαμβάνονται μόνον Έλληνες και Ελληνίδες πολίτες 
καθώς και οι Ομογενείς που εμπίπτουν στις διατάξεις του 
Ν.Δ. 3832/1958. 

2. Οιπολίτεςτων κρατών - μελώντης Ευρωπαϊκής Ένω¬ 
σης επιτρέπεται να προσλαμβάνονται σε θέσεις οι οποίες 
δεν εμπίπτουν στην εξαίρεση της παρ. 4 του άρθρου 48 
της Συνθήκης Ε.Κ., σύμφωνα με τα προβλεπόμενα γΓαυ- 
τούς από ειδικό νόμο. 

3. Όσοι αποκτούν την Ελληνική ιθαγένεια με πολιτο¬ 
γράφηση, δεν μπορούν να προσληφθούνπριν από την συ¬ 
μπλήρωση ενός (1) έτους από την απόκτηση της, εκτός αν 
μέχρι την απόκτηση της, είχαν την ιθαγένεια κράτους μέ¬ 
λους της Ευρωπαϊκής Ένωσης. 

Άρθρο 4 

Εκπλήρωση στρατιωτικών υποχρεώσεων 

1. Η πρόσληψη σε θέσεις τακτικού προσωπικού δεν επι¬ 
τρέπεται σε άρρενες οι οποίοι δεν έχουν εκπληρώσει τις 
στρατιωτικές τους υποχρεώσεις ή δεν έχουν νόμιμα 
απαλλαγεί από αυτές. 

2. Όσοι έχουν αναγνωρισθεί ως αντιρρησίες συνείδη¬ 
σης και δεν έχουν εκπληρώσει, σύμφωνα με τις ειδικές 
διατάξεις της στρατολογικής νομοθεσίας, άοπλη θητεία 
ή εναλλακτική πολιτική κοινωνική υπηρεσία, δεν επιτρέ¬ 
πεται να προσληφθούν. 

Άρθρο 5 

Ηλικία πρόσληψης 

1. Τα κατώτατα και ανώτατα όρια ηλικίας για την πρό¬ 
σληψη τακτικού προσωπικού της Εταιρείας ορίζονται, κα¬ 
τά κατηγορία, ως ακολούθως: 

α. Για τις κατηγορίες Πανεπιστημιακής, Τεχνολογικής 
και Δευτεροβάθμιας Εκπαίδευσης (ΠΕ -ΤΕ και ΔΕ) κατώ- 
τατο όριο ορίζεται το 21 ο έτος της ηλικίας, 

β. Γιατην κατηγορία Υποχρεωτικής Εκπαίδευσης (ΥΕ), 
κατώτατο όριο ορίζεται το 20ο έτος της ηλικίας. 

2. Η ηλικία αποδεικνύεται από το δελτίο Αστυνομικής 
Ταυτότητας και σε περίπτωση αμφισβήτησης, από λη¬ 


ξιαρχική πράξη γέννησης που έχει συνταχθεί εντός ενε¬ 
νήντα (90) ημερών από τη γέννηση. 

3. Για το έκτακτο προσωπικό με σύμβαση εργασίας 
ιδιωτικού δικαίου ορισμένου χρόνου κατώτατο όριο ηλι¬ 
κίας για όλες τις περιπτώσεις ορίζετατο 18ο έτος και ανώ¬ 
τατο το 60ο έτος της ηλικίας. 

Οι διατάξεις των παραγράφων 2 και 5 ισχύουν και για 
την εφαρμογή της παραγράφου αυτής. 

4. Στις περιπτώσεις που η φύση των εργασιών ή ιδιαίτε¬ 
ρες συνθήκες επιβάλλουν την θέσπιση ανώτατου ορίου 
ηλικίας πρόσληψης, αυτό καθορίζεται με την προκήρυξη. 

5. Για την συμπλήρωση των προβλεπομένων κατωτά- 
των ορίων ηλικίας πρόσληψης, ως ημέρα γέννησης θεω¬ 
ρείται η 1η Ιανουάριου του έτους γέννησης. Αν καθορι- 
σθούν ανώτατα όρια ηλικίας πρόσληψης αυτά συμπλη- 
ρούνταιτην31/12του οικείου έτους. 

Άρθρο 6 
Υγεία 

1. Σε θέσεις τακτικού προσωπικού προσλαμβάνονται 
όσοι έχουν την υγεία και την φυσική καταλληλότητα που 
τους επιτρέπουν την εκτέλεση των καθηκόντων της αντί¬ 
στοιχης θέσης. 

2. Η υγεία και η φυσική καταλληλότητα των υποψηφίων 
για πρόσληψη πιστοποιούνται από τις αρμόδιες, κατά πε¬ 
ρίπτωση, Υγειονομικές Επιτροπές, με βάση παραπεμπτι¬ 
κό έγγραφο στο οποίο περιγράφονται απαραιτήτως από 
την αρμόδια υπηρεσία της Εταιρείας, τα καθήκοντα της 
θέσης που πρόκειται να καταληφθεί, με την επιφύλαξη 
των διατάξεων για άτομα με ειδικές ανάγκες. 

Άρθρο 7 
Ποινική καταδίκη 

1) Δεν προσλαμβάνονται σε θέσεις τακτικού προσωπι¬ 
κού: 

α) Όσοι καταδικάσθηκαν για κακούργημα και σε οποια¬ 
δήποτε ποινή για κλοπή, υπεξαίρεση, απάτη, εκβίαση, 
πλαστογραφία, απιστία δικηγόρου, δωροδοκία, καταπίε¬ 
ση, απιστία περί την υπηρεσία, παράβαση καθήκοντος, 
καθ’ υποτροπή συκοφαντική δυσφήμιση, καθώς και για 
οποιοδήποτε έγκλημα κατά της γενετήσιας ελευθερίας ή 
οικονομική εκμετάλλευση της γενετήσιας ζωής. 

β) Όσοι, έχουν στερηθεί τα πολιτικά τους δικαιώματα, λό¬ 
γω καταδίκης και για όσο χρόνο διαρκεί η στέρηση αυτή. 

2. Η απονομή χάριτος αίρει την ανικανότητα για πρό¬ 
σληψη μόνον εφόσον εκδοθεί διάταγμα κατά το άρθρο 47 
παρ.1 του Συντάγματος με το οποίο αίρονται οι συνέπει¬ 
ες της ποινής. 

Άρθρο 8 

Απόλυση από άλλη θέση για πειθαρχικούς λόγους 

Δεν προσλαμβάνονται σε θέσεις τακτικού προσωπικού 
όσοι απολύθηκαν από θέση δημόσιας υπηρεσίας ή ΟΤΑ ή 
άλλου νομικού προσώπου δημοσίου ή ιδιωτικού δικαίου 
του δημόσιου τομέα, λόγω επιβολής της πειθαρχικής ποι¬ 
νής της οριστικής παύσης ή λόγω καταγγελίας της σύμ¬ 
βασης εργασίας για σπουδαίο λόγο, οφειλόμενο σε υπαι¬ 
τιότητα του εργαζόμενου, αν δεν παρέλθει πενταετία από 
την απόλυση ή την καταγγελία της σύμβασης. 

Άρθρο 9 

Χρόνος συνδρομής προσόντων πρόσληψης 

1. Οι υποψήφιοι για πρόσληψη πρέπει να έχουν τόσο τα 

γενικά προσόντα πρόσληψης των άρθρων 3 έως 8 όσο και 
τα ειδικά προσόντα της παρ.7 του άρθρου 2, κατά το χρό¬ 
νο λήξης της προθεσμίας υποβολής των αιτήσεων και κα¬ 
τά τον χρόνο της πρόσληψης. 

Το ανώτατο όριο ηλικίας για πρόσληψη πρέπει να συ¬ 
ντρέχει κατά το χρόνο λήξης της προθεσμίας υποβολής 
αιτήσεων. 

2. Οι διατάξεις του πρώτου εδαφίου της προηγούμενης 
παραγράφου ισχύουν και για τα κωλύματα πρόσληψης. 

Άρθρο 10 

Τρόπος πρόσληψης προσωπικού 

1. Η πρόσληψη προσωπικού με σύμβαση εργασίας ιδιω¬ 
τικού δικαίου αορίστου χρόνου γίνεται κατ’εφαρμογή των 
διατάξεων του άρθρου 1 παρ. 3 του Ν. 2527/97 όπως κά¬ 
θε φορά ισχύουν. 

2. Η πρόσληψη προσωπικού με σύμβαση εργασίας ιδιω¬ 
τικού δικαίου ορισμένου χρόνου για την αντιμετώπιση 
εποχικών ή άλλων περιοδικών ή πρόσκαιρων αναγκών γί¬ 
νεται με τη διαδικασία και τα κριτήρια του άρθρου 21 του 
Ν.2190/1994, όπως κάθε φορά ισχύει. 

3. Η πρόσληψη προσωπικού με σύμβαση εργασίας ιδιω¬ 
τικού δικαίου στα γραφεία του Προέδρου και του Διευθύ- 
νοντος Συμβούλου της Εταιρείας γίνεται χωρίς οποιαδή¬ 
ποτε διαδικασία . Η σύμβαση εργασίας του προσωπικού 
αυτού λύεται αυτοδικαίως, με την αποχώρηση του Προέ¬ 
δρου ή του Διευθύνοντος Συμβούλου που το προσέλαβε, 
χωρίς οποιαδήποτε αποζημίωση από την αιτία αυτή. 

Άρθρο 11 

Υποχρέωση πρόσληψης-Απόφαση πρόσληψης 

1. Οι επιτυχόντες που περιλαμβάνονται στον πίνακα προ- 
σληπτέων, προσλαμβάνονται υποχρεωτικά μέσα σε τριά¬ 
ντα (30) ημέρες από τη λήξη της προθεσμίας υποβολής των 
δικαιολογητικών και το αργότερο εντός τεσσάρων (4) μη¬ 
νών από την έκδοση των πινάκων προσληπτέων. 

2. Το προσωπικό της Εταιρείας προσλαμβάνεται με 
απόφαση του Διευθύνοντος Συμβούλου. 

Άρθρο 12 

Κοινοποίηση πρόσληψης - Ανάληψη Υπηρεσίας. 

1. Η κοινοποίηση της απόφασης πρόσληψης στον προ¬ 
σλαμβανόμενο γίνεται με έγγραφο της αρμόδιας Δ/νσης, 
το οποίο επιδίδεται επί αποδείξει στην κατοικία του είτε 
στον ίδιο είτε σε πρόσωπο που συνοικεί με αυτόν. 

Με το έγγραφο αυτό τάσσεται στον προσλαμβανόμενο 
εύλογη προθεσμία τριάντα (30),το πολύ, ημερώνγια ανά¬ 
ληψη υπηρεσίας. Η προθεσμία αυτή μπορεί να παρατεί- 
νεται για εύλογη αιτία, μετά από αίτηση του ενδιαφερο¬ 
μένου, επί 20 το πολύ ημέρες. 

2. Η σύμβαση εργασίας με τον προσληφθέντα λογίζεται 
ότι καταρτίσθηκε με την ανάληψη υπηρεσίας, η οποία πι¬ 
στοποιείται με έκθεση, που υπογράφεται από τον Προϊ¬ 
στάμενο της Υπηρεσίας και το μισθωτό. Η έκθεση φέρει 
αριθμό πρωτοκόλλου και βεβαιώνει την ημερομηνία ανά¬ 
ληψης καθηκόντων. 

Άρθρο 13 

Ανάκληση πρόσληψης 

1. Η απόφαση πρόσληψης ανακαλείται, αν ο προσλη- 
φθείς δεν αποδέχθηκε την πρόσληψη ρητά ή σιωπηρά, 
παραμελώντας την προθεσμία του άρθρου 12 του παρό¬ 
ντος Κανονισμού. 


2. Η σύμβαση εργασίας που έγινε κατά παράβαση νό¬ 
μου, ή των άρθρων 2 έως 8 του παρόντος, καταγγέλλεται 
εντός διετίας από την κατάρτιση της ή οποτεδήποτε εάν 
ο προσληφθείς προκάλεσε δολίως ή υποβοήθησε την πα¬ 
ρανομία. 

Άρθρο 14 

Δοκιμαστική Υπηρεσία 

1. Οι προσλαμβανόμενοι σε θέσεις τακτικού προσωπι¬ 
κού διανύουν δοκιμαστική υπηρεσία ενός (1) έτους, κατά 
τη διάρκεια της οποίας μπορεί να απολυθούν, μετά από 
αιτιολογημένη απόφαση του Υπηρεσιακού Συμβουλίου, 
για λόγους που αφορούν την καταλληλότητα τους. 

2. Μέσα σε τρεις (3) μήνες από τη συμπλήρωση της δο¬ 
κιμαστικής υπηρεσίας το Υπηρεσιακό Συμβούλιο, στο 
οποίο υποβάλλεται σχετικό ερώτημα της υπηρεσίας, υπο- 
χρεούται να αποφασίσει αν ο μισθωτός είναι κατάλληλος 
να συνεχίσει την παροχή των υπηρεσιών του. 

3. Ο υπάλληλος που κρίνεται κατάλληλος, καθίσταται 
τακτικός με απόφαση του Διευθύνοντος Συμβούλου. Ο μι¬ 
σθωτός που κρίθηκε ακατάλληλος να συνεχίσει την πα¬ 
ροχή των υπηρεσιών του απολύεται με απόφαση του Δι- 
ευθύνοντος Συμβούλου. 

ΚΕΦΑΛΑΙΟ Γ 

ΛΕΙΤΟΥΡΓΙΑ ΥΠΗΡΕΣΙΩΝ ΤΗΣ ΕΤΑΙΡΕΙΑΣ 
Άρθρο 15 

Χρόνος εργασίας - Αργίες - Υπερωριακή απασχόληση 

1. Για τη διάρκεια του χρόνου εργασίας του προσωπι¬ 
κού της Εταιρείας, εφαρμόζονται οι διατάξεις που ισχύ¬ 
ουν για τις δημόσιες πολιτικές υπηρεσίες. 

2. Γιατην αντιμετώπιση επειγουσών αναγκών της Εται¬ 
ρείας το προσωπικό της οφείλει να εργασθεί και πέραν 
από το χρόνο εργασίας ή και σε μη εργάσιμες ημέρες. 

3. Στην περίπτωση που το προσωπικό της Εταιρείας 
απασχοληθεί κατ’εφαρμογή των διατάξεων της προη¬ 
γούμενης παραγράφου δικαιούται αποζημίωση , σύμφω¬ 
να με τις ισχύουσες διατάξεις. 

4. Οι οργανικές μονάδες είσπραξης ειδικών τελών κυ¬ 
κλοφορίας οχημάτων (τελών διοδίων) λειτουργούν όλες 
τις ημέρες του μήνα σε εικοσιτετράωρη (24ωρη) βάση με 
τρεις (3) φυλακές (βάρδιες). 

Με απόφαση του Διοικητικού Συμβουλίου της Εταιρεί¬ 
ας μπορεί να επεκτείνεται η λειτουργία σε 12ωρη ή 24ωρη 
βάση ή όλες τις ημέρες του μήνα σε ορισμένα τμήματα ή 
Διευθύνσεις της Κεντρικής Υπηρεσίας ή άλλων Περιφε¬ 
ρειακών Μονάδωντης Εταιρείας, ανάλογα με το είδος και 
την διάρκεια των αναγκών. Με την ίδια απόφαση καθορί¬ 
ζεται ο χρόνος της λειτου ργίας στην παραπάνω βάση των 
οργανικών αυτών μονάδων καθώς και ο αριθμός των 
υπαλλήλων που απαιτούνται στην περίπτωση αυτή. Το 
προσωπικό των παραπάνω μονάδων που λειτουργούν 
όλες τις ημέρες του μήνα εργάζεται εκ περιτροπής το 
Σάββατο και Κυριακή. Στους απασχολουμένους κατά το 
Σάββατο , Κυριακή ή κατά τις εξαιρέσιμες ημέρες παρέ¬ 
χονται υποχρεωτικά αναπληρωματικές ημέρες ανάπαυ¬ 
σης κατά τις λοιπές ημέρες της εβδομάδας. 

5. Ημέρες αργίας και ημιαργίας είναι εκείνες που ορίζο¬ 
νται για τις δημόσιες πολιτικές υπηρεσίες της έδρας της 
Εταιρείας. 

6. Υπερωριακή θεωρείται η εργασία που παρέχεται με¬ 
τά την λήξη του υποχρεωτικού ωραρίου. Νυκτερινή θεω¬ 
ρείται η εργασία που παρέχεται από την 22η ώρα μέχρι 

και την 6η πρωινή. Εργασία εξαιρέσιμων ημερών θεωρεί¬ 
ται η προσφερόμενη κατά τις ημέρες που με νόμο έχουν 
χαρακτηρισθεί ως εξαιρετέες. 

Στις ημέρες αυτές δεν περιλαμβάνεται η ημέρα του 
Σαββάτου η οποία θεωρείται εργάσιμη. 

7. Με απόφαση του Δ.Σ. της Εταιρείας επιτρέπεται η κα¬ 
θιέρωση εργασίας με αμοιβή πέρα από το κανονικό ωρά¬ 
ριο ή κατά τις Κυριακές και εξαιρέσιμες ημέρες ή κατά τις 
νυκτερινές ώρες μέχρι 600 ώρες συνολικά κατ’έτος για 
κάθε υπάλληλο είσπραξης τελών Διοδίων, ήτοι: 

α) Υποχρεωτική εργασία μιας (1) ώρας πέραν του ωρα¬ 
ρίου της βάρδιας για την παράδοση των εισπράξεων. 

β) Υποχρεωτική εργασία μισής ώρας για τη συμπλήρω¬ 
ση του ωραρίου της βάρδιας. 

Με όμοια απόφαση επιτρέπεται η καθιέρωση εργασίας 
με αμοιβή πέρα από το κανονικό ωράριο κατά τις εργάσι¬ 
μες ημέρες και για το λοιπό προσωπικό της εταιρείας. 

Στο όριο των ανωτέρω ωρών δεν περιλαμβάνονται οι 
ώρες εργασίας προς συμπλήρωση του υποχρεωτικού 
ωραρίου. 

Άρθρο 16 

Μετακινήσεις για εκτέλεση υπηρεσίας 

1. Για κάθε μετακίνηση του υπαλλήλου, εκτός έδρας, 
πέραν των 30 χλμ. για εκτέλεση υπηρεσίας εκδίδεται σχε¬ 
τική εντολή από τον Προϊστάμενο του και τελεί υπό την 
έγκριση του Δ/ντος Συμβούλου. Στο προσωπικό κατα¬ 
βάλλονται, εκτός από τα έξοδα διαμονής και μετακίνη¬ 
σης, ημερήσια αποζημίωση, σύμφωνα με την Νομοθεσία 
και τις Συλλογικές Συμβάσεις Εργασίας που ισχύουν κά¬ 
θε φορά. Σε εξαιρετικές περιπτώσεις επείγουσας μετακί¬ 
νησης, με προφορική εντολή, παρέχεται γραπτή έγκριση 
έκτων υστέρων. 

2. Η χιλιομετρική αποζημίωση καθορίζεται με απόφαση 
του Δ.Σ. της Εταιρείας. Με την ίδια απόφαση μπορεί να 
καθορίζονται ο αριθμός και οι ειδικότητες των μετακινού¬ 
μενων υπαλλήλων, τα ανώτατα όρια ημερών κινήσεως 
εκτός έδρας καιτα ανώτατα έξοδα διανυκτέρευσης σε ξε¬ 
νοδοχείο και διατροφής. 

3. Η μετακίνηση εντός έδρας πραγματοποιείται με έγ¬ 
γραφη εντολή του άμεσου Προϊσταμένου. Γιατις μετακι¬ 
νήσεις εντός έδρας καταβάλλεται στον υπάλληλο το αντί¬ 
τιμο των εισιτηρίων ή χορηγείται κάρτα πολλαπλών δια¬ 
δρομών. Εφόσον ο υπάλληλος χρησιμοποιήσει ιδιόκτητο 
μεταφορικό μέσο για εκτέλεση εργασίας, εντός έδρας, 
καταβάλλεται η καθορισθείσα χιλιομετρική αποζημίωση. 

4. Ως έδρα κατά την έννοια του παρόντος θεωρείται η 
πόλη στην οποία είναι το κατάστημα της Υπηρεσίας στην 
οποία ο υπάλληλος υπηρετεί. Γιατην Κεντρική Υπηρεσία 
και για τον Τομέα Αθηνών ως έδρα θεωρείται η πόλη των 
Αθηνών. Για όσους διαμένουν σε άλλη πόλη έκτος της 
έδρας της υπηρεσίας τους, ως αφετηρία εκκίνησης για 
τις μετακινήσεις τους θεωρείται η έδρα της υπηρεσίας 
τους (π.χ. Τομείς και Σταθμοί Διοδίων). 

ΚΕΦΑΛΑΙΟ Δ 

ΔΙΚΑΙΩΜΑΤΑ - ΔΙΕΥΚΟΛΥΝΣΕΙΣ- ΥΠΟΧΡΕΩΣΕΙΣ 

Άρθρο 17 
Αξίωση μισθού 

1. Ο μισθωτός έχει δικαίωμα σε μισθό. 

Ο μισθός καθορίζεται σε μηνιαία βάση και έχει σκοπό 
την αξιοπρεπή διαβίωση του υπαλλήλου. 


2. Η αξίωση για τη λήψη αποδοχών αρχίζει από την ανά¬ 
ληψη υπηρεσίας, όπως προβλέπεται στην παρ.2 του άρ¬ 
θρου 12 του παρόντος. 

3. Οι αποδοχές καταβάλλονται δεδουλευμένες, σύμ¬ 
φωνα με τα ειδικότερον οριζόμενα με απόφαση του 
Δ/ντος Συμβούλου. 

4. Το έκτακτο προσωπικό που δεν απασχολήθηκε κατά 
τις εξαιρέσιμες ημέρες, εφόσον η μη απασχόληση του 
δεν οφείλεται σε υπαιτιότητα του, λαμβάνει για κάθε εξαι¬ 
ρέσιμη ημέρα ποσό ίσο με το ημερομίσθιο του ή το 1/25 
του μισθού του δίχως άλλη προσαύξηση. Το προηγούμε¬ 
νο εδάφιο δεν εφαρμόζεται στις περιπτώσεις Κυριακών. 

5. Η αξίωση για λήψη αποδοχών παύει με τη λύση της 
σύμβασης εργασίας. 

6. Οι αποδοχές του τακτικού προσωπικού της Εταιρείας 
καθορίζονται με ειδική Σ.Σ.Ε η οποία καταρτίζεται μετά 
από συλλογικές διαπραγματεύσεις κατά τη διαδικασία 
των διατάξεων του Ν. 1876/1990. 

7. Το προσωπικό με σχέση δημοσίου δικαίου της Εται¬ 
ρείας, διατηρεί το υφιστάμενο μισθολογικό καθεστώς 
(Ν.2470/1997) καθώς και την πρόσθετη αμοιβή που προ- 
βλέπεται από τη διάταξη της παρ.4 του άρθρου 5 του 
Ν.2229/1994 (ΦΕΚ138/Α), όπωςαντικαταστάθηκεαπάτη 
διάταξη του άρθρου 24 του Ν.2300/1995 (ΦΕΚ 69/Α’). Η 
παράγραφος 4του άρθρου 12του Ν. 2938/2001 εφαρμό¬ 
ζονται και για το προσωπικό της παρούσας παραγράφου. 

8. Τα κατά την έναρξη ισχύος του Ν. 2938/2001 κατα¬ 
βαλλόμενα επιδόματα ανθυγιεινής ή επικίνδυνης εργα¬ 
σίας και διαχειριστικών λαθών εξακολουθούν να καταβά- 
λονται με τις αυτές προϋποθέσεις στους υπό τις αυτές 
συνθήκες εργαζομένους τακτικούς υπαλλήλους της 
Εταιρείας είτε με σχέση εργασίας ιδιωτικού είτε δημοσί¬ 
ου δικαίου. 

Άρθρο 18 
Κανονικές άδειες 

1. Το προσωπικό της Εταιρείας, μετά από συνεχή απα¬ 
σχόληση δώδεκα (12) μηνών δικαιούται κανονική άδεια 
απουσίας με αποδοχές είκοσι (20) εργασίμων ημερών. Ο 
χρόνος της κανονικής άδειας επαυξάνεται κατά μία ερ¬ 
γάσιμη ημέρα για κάθε έτος απασχόλησης και μέχρι τη 
συμπλήρωση του ανωτάτου ορίου των είκοσι πέντε (25) 
κατ’ έτος εργάσιμων ημερών. Η κανονική άδεια χορηγεί¬ 
ται υποχρεωτικά στον υπάλληλο μέχρι το τέλος κάθε 
έτους και αν ακόμη αυτός δεν τη ζητήσει. 

2. Όταν με αίτηση του υπαλλήλου ολόκληρη η άδεια χο¬ 
ρηγείται εκτός από την περίοδο Μάίου - Οκτωβρίου αυτή 
προσαυξάνεται κατά πέντε (5) εργάσιμες ημέρες. Η προ¬ 
σαύξηση αυτή δεν χορηγείται όταν ο υπάλληλος κάνει 
χρήση της κανονικής άδειας κατά την περίοδο των Χρι¬ 
στουγέννων και του Πάσχα. 

3. Η μη χορήγηση ή ο περιορισμός ή η ανάκληση της κα¬ 
νονικής άδειας επιτρέπεται μετά από πρόταση του αρμο¬ 
δίου Προϊσταμένου και του οικείου Δ/ντή, προκειμένου να 
αντιμετωπισθούν επιτακτικές ανάγκες της Εταιρείας. 
Στην περίπτωση αυτή και εφόσον δεν κατέστη δυνατή η 
χορήγηση της κανονικής άδειας μέχρι τέλους του έτους, 
αυτή χορηγείται, υποχρεωτικά, μέχρι τέλους του επόμε¬ 
νου έτους. 

4. Αρμόδιος για τη χορήγηση των κανονικών αδειών εί¬ 
ναι ο Διευθύνων Σύμβουλος της Εταιρείας ή το εξουσιο¬ 
δοτημένο απ’ αυτόν όργανο. 

5. Σε περίπτωση αύξησης των ημερών κανονικής αδεί- 

ας του προσωπικού της Εταιρείας, με σχέση δημοσίου δι¬ 
καίου αυξάνονται και οι ημέρες κανονικής αδείας του 
προσωπικού ιδιωτικού δικαίου και αντιστρόφως. 

6. Σε περίπτωση λύσης της εργασιακής σχέσης πριν την 
συμπλήρωση έτους ο υπάλληλος δικαιούται αποζημίωση 
αδείας σύμφωνα με τις διατάξεις της εργατικής νομοθε¬ 
σίας. 

Άρθρο 19 

Ειδικές άδειες με αποδοχές 

1. Οι υπάλληλοι της εταιρείας δικαιούνται άδειας απου¬ 
σίας με αποδοχές πέντε (5) εργασίμων ημερών σε περίπτω¬ 
ση γάμου και τριών (3) εργασίμων ημερών σε περίπτωση 
θανάτου συγγενούς έως β’ βαθμού. Επίσης δικαιούνται κα¬ 
τόπιν τεκμηριωμένης αίτησης ειδική άδεια με αποδοχές 
διάρκειας μίας (1) έως και τριών (3) ημερών, κατά περίπτω¬ 
ση, γιατην άσκησητου εκλογικού δικαιώματος ή για τη συμ¬ 
μετοχή σε δίκη ενώπιον ποινικού δικαστηρίου. 

2. Υπάλληλοι που πάσχουν ή έχουν τέκνα που πάσχουν 
από νόσημα το οποίο απαιτεί τακτικές μεταγγίσεις αίμα¬ 
τος ή χρήζει περιοδικής νοσηλείας δικαιούνται ειδική 
άδεια με αποδοχές έως είκοσι δύο (22) εργάσιμες ημέρες 
το χρόνο. 

3. Στους προστατευόμενους από το Ν. 2643/98 παρέ¬ 
χεται κατ’έτος ειδική άδεια με αποδοχές σύμφωνα με τις 
εκάστοτε ισχύουσες διατάξεις. 

4. α. Στις υπαλλήλους οι οποίες κυοφορούν χορηγείται 
άδεια κυήσεως δύο μηνών με πλήρεις αποδοχές και άδεια 
λοχείας τριών μηνών με πλήρεις αποδοχές μετά τον το¬ 
κετό. Η άδεια λόγω κυοφορίας χορηγείται ύστερα από βε¬ 
βαίωση του θεράποντος γιατρού για τον πιθανολογούμε¬ 
νο χρόνο τοκετού. 

β. Όταν ο τοκετός πραγματοποιείται σε χρόνο μεταγε¬ 
νέστερο από αυτόν που είχε πιθανολογηθεί αρχικά, η 
άδεια που είχε χορηγηθεί παρατείνεται μέχρι την πραγ¬ 
ματική ημερομηνία του τοκετού, χωρίς αυτή η παράταση 
να συνεπάγεται αντίστοιχη μείωση του χρόνου της άδει¬ 
ας που χορηγείται μετά τον τοκετό. Όταν ο τοκετός πραγ¬ 
ματοποιηθεί σε χρόνο προγενέστερο από αυτόν που είχε 
αρχικά πιθανολογηθεί, το υπόλοιπο της άδειας χορηγεί¬ 
ται μετά τον τοκετό, ώστε να εξασφαλιστεί συνολικός 
χρόνος πέντε (5) μηνών. 

γ. Σε κυοφορούσες υπαλλήλους που έχουν ανάγκη ει¬ 
δικής θεραπείας, μετά την εξάντληση της αναρρωτικής 
άδειας με αποδοχές, και μέχρι τη λήψη άδειας κυήσεως 
χορηγείται ειδική άδεια κυοφορίας με αποδοχές, μετά 
από βεβαίωση θεράποντα γιατρού και διευθυντή γυναι- 
κολογικής ή μαιευτικής κλινικής ή τμήματος δημοσίου νο¬ 
σηλευτικού ιδρύματος. 

5. Στις υπαλλήλους που υιοθετούν τέκνο χορηγείται 
άδεια τριών (3) μηνών με πλήρεις αποδοχές εντός του 
πρώτου εξαμήνου μετά την περαίωση της διαδικασίας 
της υ ιοθεσίας, εφόσον το υ ιοθετη μένο τέκνο είναι ηλικίας 
έως έξι (6) ετών. 

6. Στους υπαλλήλους που είναι μαθητές, σπουδαστές ή 
φοιτητές προπτυχιακοί ή μεταπτυχιακοί σε σχολεία ή 
ιδρύματα και των τριών βαθμιδών εκπαίδευσης χορηγεί¬ 
ται άδεια εξετάσεων με αποδοχές. 

Η άδεια αυτή δεν μπορεί να υπερβαίνει τις είκοσι (20) 
εργάσιμες ημέρες κατ’έτος και χορηγείται συνεχώς ή 
τμηματικώς κατά την εξεταστική περίοδο που ζητά ο εν¬ 
διαφερόμενος. Οιενλόγω άδειες χορηγούνται για τον κα¬ 
θορισμένο χρόνο φοίτησης. 


7. Στους συνδικαλιστές χορηγείται συνδικαλιστική 
άδεια με αποδοχές σύμφωνα με τις εκάστοτε ισχύουσες 
διατάξεις. 

8. Στους υπαλλήλους είσπραξης τελών διοδίων μέσω 
του αυτοματοποιημένου συστήματος είσπραξης καθώς 
και στους υπαλλήλους που απασχολούνται κατά κύριο 
λόγο με το χειρισμό Η/Υ χορηγείται άδεια απουσίας μίας 
(1) ημέρας ανά δίμηνο. 

9. Σε περίπτωση αιμοδοσίας χορηγείται στον αιμοδότη 
άδεια απουσίας με αποδοχές τριών (3) εργασίμων ημε¬ 
ρών, στις οποίες δεν συμπεριλαμβάνεται η ημέρα αιμο¬ 
δοσίας. 

10. Στον υπάλληλο που εκλέγεται ως δήμαρχος ή πρόε¬ 
δρος Κοινότητας ή ορίζεται αντιδήμαρχος χορηγείται 
άδεια απουσίας σύμφωνα με τις εκάστοτε ισχύουσες δια¬ 
τάξεις. 

11. Οι άδειες του άρθρου αυτού χορηγούνται ανεξάρ¬ 
τητα και κάθε υπέρβαση της κανονικής άδειας. 

12. Αρμόδιος για τη χορήγηση των αδειών αυτών είναι ο 
Διευθύνων Σύμβουλος της Εταιρείας ή το εξουσιοδοτη¬ 
μένο απ’ αυτόν όργανο. 

Άρθρο 20 

Άδειες χωρίς αποδοχές 

1 α. Στο τακτικό προσωπικό μπορεί να χορηγείται άδεια 
χωρίς αποδοχές μέχρι δύο έτη κατ’ ανώτατο όριο για σο¬ 
βαρούς ιδιωτικούς λόγους οι οποίοι εκτιμώνται από τα 
αρμόδια για τη χορήγηση της όργανα, 

β Η άδεια χωρίς αποδοχές χορηγείται από το Διευθύνο- 
ντα Σύμβουλο ή το εξουσιοδοτημένο απ’ αυτόν όργανο, 
όταν η διάρκεια της είναι μέχρι ένα (1) μήνα και από το Δι¬ 
οικητικό Συμβούλιο, όταν η διάρκεια της είναι μεγαλύτε¬ 
ρη του μήνα. Η χορήγηση της γίνεται σε συνεχή χρόνο . 

γ. Νέα άδεια για ιδιωτικούς λόγους χωρίς αποδοχές δεν 
μπορεί να χορηγηθεί, πριν περάσει ένα έτος από τη λήψη 
της προηγούμενης άδειας, αν αυτή ήταν μεγαλύτερη του 
τριμήνου, 

δ. Ο χρόνος της άδειας χωρίς αποδοχές μέχρι ένα μήνα 
κατ’ έτος αποτελεί χρόνο πραγματικής υπηρεσίας. 

2. Το προσωπικό το οποίο με έγκριση του Διοικητικού 
Συμβουλίου της Εταιρείας αποδέχεται ή παρατείνει ή 
ανανεώνει τη θητεία του σε θέση της Ευρωπαϊκής Ένω¬ 
σης ή σε άλλο Διεθνή Οργανισμό, στον οποίο μετέχει η 
Ελλάδα, λογίζεται, όσο χρόνο διαρκεί η θητεία του αυτή, 
ότι τελεί σε άδεια χωρίς αποδοχές. 

Η διάρκεια της άδειας αυτής δεν μπορεί σε καμιά περί¬ 
πτωση να υπερβεί την πενταετία. 

Υπάλληλος του οποίου σύζυγος υπηρετεί στο εξωτερι¬ 
κό σε ελληνική υπηρεσία του Δημοσίου, ΝΠΔΔ ή άλλου 
φορέα του δημόσιου τομέα ή σε υπηρεσία ή φορέα της 
Ευρωπαϊκής Ένωσης ή σε διεθνή οργανισμό, στον οποίο 
μετέχει η Ελλάδα, δικαιούται άδεια άνευ αποδοχών μέχρι 
έξι (6) έτη συνεχώς ή τμηματικά, εφόσον έχει συμπληρώ¬ 
σει διετή υπηρεσία στην Εταιρεία. 

Στο προσωπικό χορηγείται γονική άδεια ανατροφής 
παιδιών ηλικίας έως και έξι (6) ετών, χωρίς αποδοχές. Η εν 
λόγω άδεια δεν μπορεί να υπερβαίνει τα δύο (2) χρόνια. 

Στο προσωπικό χορηγούνται άδειες απουσίας χωρίς 
αποδοχές για ασθένεια εξαρτωμένων μελών, με απόφα¬ 
ση του Διευθύνοντος Συμβούλου ή του εξουσιοδοτημέ¬ 
νου απ’ αυτόν οργάνου, σύμφωνα με τις εκάστοτε ισχύ- 
ουσες διατάξεις. 

Άρθρο 21 

Διευκολύνσεις υπαλλήλων με οικογενειακές 
υποχρεώσεις 

1. Στις μητέρες υπαλλήλους ο χρόνος εργασίας μειώ¬ 
νεται κατά δύο (2) ώρες ημερησίως, εφόσον έχουν τέκνα 
ηλικίας έως δύο (2) ετών, και κατά μία (1) ώρα, εφόσον 
έχουν τέκνα ηλικίας από δύο (2) έως τεσσάρων ετών. Η 
μητέρα υπάλληλος δικαιούται εννέα (9) μήνες άδεια με 
αποδοχές για ανατροφή παιδιού, εφόσον δεν κάνει χρή¬ 
ση του κατά το προηγούμενο εδάφιο μειωμένου ωραρίου. 

2. Όταν ο ένας γονέας λάβει την άδεια χωρίς αποδοχές 
της παρ. 3 του προηγούμενου άρθρου (ανατροφής παιδι¬ 
ού), ο άλλος δεν έχει δικαίωμα να κάνει χρήση των διευ¬ 
κολύνσεων της παρ. 1 για το ίδιο διάστημα. 

3. Σε περίπτωση διάστασης, διαζυγίου, χηρείας ή γέν¬ 
νησης τέκνου χωρίς γάμο των γονέων του, την άδεια ανα¬ 
τροφής δικαιούται ο γονέας που έχει την επιμέλεια. 

4. Η εταιρεία υποχρεούται να διευκολύνει τους υπαλλή¬ 
λους που έχουν τέκνα τα οποία παρακολουθούν μαθήμα¬ 
τα πρωτοβάθμιας ή δευτεροβάθμιας εκπαίδευσης, για να 
επισκέπτονται το σχολείο τωνπαιδιώντους, με σκοπό την 
παρακολούθηση της σχολικής τους επίδοσης. Η διευκό¬ 
λυνση αυτή συνίσταται στην χορήγηση ολιγόωρης άδειας 
απουσίας ή ημερήσιας άδειας απουσίας που αθροιστικά 
δεν μπορεί να υπερβαίνει τις τέσσερις (4) ημέρες ανά 
ημερολογιακό έτος. 

Άρθρο 22 

Αναρρωτικές άδειες 

1. Το προσωπικό το οποίο λόγω ασθένειας αδυνατεί να 
εκτελέσειτα καθήκοντα του, δικαιούται αναρρωτική άδεια 
με αποδοχές. Η άδεια αυτή δεν μπορεί να υπερβείτον αριθ¬ 
μό τόσων μηνών όσα τα έτη της απασχόλησης του υπαλλή¬ 
λου στην Εταιρεία αφού αφαιρεθεί εκείνη που έχει χορηγη¬ 
θεί κατά τα πέντε (5) προηγούμενα έτη της απασχόλησης 
του. Δεν μπορεί όμως η χορηγούμενη άδεια χωρίς διακοπή 
να υπερβεί τους 12 συνεχείς μήνες. Ειδικά στο προσωπικό 
που δεν έχει συμπληρώσει τριετή απασχόληση στην Εται¬ 
ρεία πέραν της δικαιούμενης κατά τα ανωτέρω αναρρωτι- 
κής άδειας με αποδοχές, χορηγείται και αναρρωτική άδεια 
χωρίς αποδοχές μέχρι τη συμπλήρωση διαστήματος έξι (6) 
μηνών. Στα όρια αυτά δεν περιλαμβάνονται οι αναρρωτικές 
άδειες που έχουν χορηγηθεί λόγω εργατικού ατυχήματος 
κατά την εκτέλεση της εργασίας. Σε περίπτωση δυσίατης 
νόσου, διπλασιάζονται τα παραπάνω καθοριζόμενα όρια. 
Για τον υπολογισμό της δικαιούμενης κάθε φορά αναρρω- 
τικής άδειας, χρόνος πραγματικής υπηρεσίας μεγαλύτε¬ 
ρος του εξαμήνου θεωρείται ως πλήρες έτος. 

2. Μετά την εξάντληση των παραπάνω ορίων της αναρ- 
ρωτικής άδειας με αποδοχές ή χωρίς αποδοχές, το προ¬ 
σωπικό παραπέμπεται υποχρεωτικά στην Δευτεροβάθμια 
Υγειονομική Επιτροπή του ΙΚΑ η οποία γνωματεύει, αν ο 
υπάλληλος που παραπέμφθηκε μπορεί να εκτελεί τα κα¬ 
θήκοντα του. Σε καταφατική περίπτωση ο υπάλληλος 
υποχρεούται να αναλάβει αμέσως τα καθήκοντα του. 

3. Το προσωπικό υποχρεούται, όταν παραπέμπεται αρ- 
μοδίως για ιατρική εξέταση να προσέρχεται αμέσως. Η μη 
προσέλευση στην Υγειονομική Επιτροπή για εξέταση 
αποτελεί πειθαρχικό παράπτωμα. 

4. Η αναρρωτική άδεια χορηγείται με απόφαση του Δι- 
ευθύνοντος Συμβούλου ή του εξουσιοδοτημένου απ’ αυ¬ 
τόν οργάνου. Οι αποδοχές τωντελούντων σε αναρρωτική 


άδεια υπαλλήλων καταβάλλονται μειωμένες κατά το πο¬ 
σό του επιδόματος ασθένειας που δικαιούνται να εισπρά- 
ξουν από το ΙΚΑ για την αντίστοιχη περίοδο. 

5. Προσωπικό το οποίο για λόγους υγείας, δεν μπορεί 
να εκτελέσει τα καθήκοντα της ειδικότητας του, μπορεί, 
ύστερα από σχετική αίτηση του και απόφαση του Διευθύ- 
νοντος Συμβούλου, που εκδίδεται μετά από πρόταση του 
προϊσταμένου του να του ανατίθενται καθήκοντα άλλης 
ειδικότητας της ίδιας κατηγορίας με επιφύλαξη για τις ει¬ 
δικότητες που απαιτείται κατοχή άδειας. Η ανάθεση αυτή 
διενεργείται εφ’ όσον η αδυναμία εκτέλεσης καθηκόντων 
της ειδικότητας του βεβαιώνεται από την αρμόδια υγειο¬ 
νομική επιτροπή. 

Άρθρο 23 

Εκπαίδευση - Εκπαιδευτικές άδειες 

1. Με απόφαση του Δ.Σ. είναι δυνατόν να χορηγείται στο 
προσωπικό εκπαιδευτική άδεια διάρκειας μέχρι δύο (2) 
ετών, με ή χωρίς αποδοχές για συμμετοχή σε προγράμ¬ 
ματα μετεκπαίδευσης ή προγράμματα ή κύκλους μετα¬ 
πτυχιακής εκπαίδευσης στο εσωτερικό ή εξωτερικό, εφό¬ 
σον αυτή έχει σχέση με την εργασία που εκτελεί το προ¬ 
σωπικό ή εξυπηρετεί συγκεκριμένα συμφέροντα και 
ανάγκες της εταιρείας. 

2. Με τους ίδιους όρους και διαδικασίες χορηγείται στο 
προσωπικό άδεια για συμμετοχή του σε προγράμματα ει¬ 
σαγωγικής εκπαίδευσης, επιμόρφωσης, ειδίκευσης ή επι¬ 
στημονικά προγράμματα στο εσωτερικό ή στο εξωτερικό. 

3. Ο υπάλληλος υποχρεούται να συμμετέχει σε εκπαι¬ 
δευτικά ή επιμορφωτικά προγράμματα, όταν τούτο απο- 
φασίζεται από την Εταιρεία. 

4. Με απόφαση του Δ.Σ. της Εταιρείας χορηγείται οικο¬ 
νομική ενίσχυση στους υπαλλήλους της για την εκμάθη¬ 
ση ξένων γλωσσών σε ιδιωτικά φροντιστήρια. Με την ίδια 
απόφαση καθορίζονται οι όροι και οι προϋποθέσεις της 
οικονομικής ενίσχυσης. 

Άρθρο 24 

Καθήκοντα και υποχρεώσεις 

1. Το προσωπικό εκτελεί τα καθήκοντα της ειδικότητας 
του. Σε περιπτώσεις επιτακτικής ανάγκης που αποδεδειγ¬ 
μένα δεν μπορεί να καλυφθεί με άλλο τρόπο, επιτρέπεται 
να ανατίθενται στο προσωπικό εργασίες συναφείς με την 
ειδικότητα ή τα καθήκοντα του, εφόσον έχει την απαιτού- 
μενη εμπειρία ή ειδίκευση, με επιφύλαξη για τις ειδικότη¬ 
τες που απαιτείται κατοχή αδείας. Η κατά, το προηγούμε¬ 
νο εδάφιο, ανάθεση επιτρέπεται για διάστημα έως 2 μη¬ 
νών και διενεργείται με αιτιολογημένη απόφαση του 
Διευθύνοντος Συμβούλου. 

2. Το προσωπικό οφείλει να εργάζεται ανελλιπώς στο 
καθορισμένο ωράριο εργασίας, αλλά και πέραν αυτού ή 
κατάτις Κυριακές και εξαιρέσιμες, εφόσον οι ανάγκες της 
Εταιρείας το απαιτούν. Στην περίπτωση αυτή καταβάλλε¬ 
ται στο προσωπικό αποζημίωση, σύμφωνα με τις ισχύου- 
σες διατάξεις. 

3. Το προσωπικό υποχρεούται να εξυπηρετεί ευσυνεί¬ 
δητα τα συμφέροντα της Εταιρείας και να τηρεί επαγγελ¬ 
ματική εχεμύθεια. 

4. Το προσωπικό οφείλει να γνωρίζει τις διατάξεις των 
Κανονισμών της Εταιρείας καθώς και τις εγκυκλίους ή ει¬ 
δικές οδηγίες. Το προσωπικό είναι υπεύθυνο για την εκτέ¬ 
λεση των καθηκόντων του και την νομιμότητα των ενερ¬ 
γειών του. 

5. Το προσωπικό οφείλει κατά την άσκηση των καθηκό¬ 
ντων του, να αναπτύσσει την πρωτοβουλία που επιβάλλε¬ 
ται από τις συγκεκριμένες περιστάσεις με σκοπό την 
έγκαιρη και προσήκουσα εκτέλεση της εργασίας του. 

6. Το προσωπικό υποχρεούται να παρακολουθεί ανελλι¬ 
πώς τα προγράμματα επιμόρφωσης τα οποία οργανώνο¬ 
νται από την Εταιρεία ή άλλους φορείς του Δημοσίου ή 
Ιδιωτικού τομέα. Οι υπόχρεοι παρακολούθησης των προ¬ 
γραμμάτων ορίζονται κάθε φορά με απόφαση του Διευ- 
θύνοντος Συμβούλου. 

Άρθρο 25 

Περιορισμοί - Κωλύματα - Ασυμβίβαστα 

1. Απαγορεύεται κάθε απασχόληση ή συμμετοχή του 
προσωπικού με ή χωρίς αμοιβή σε ομοειδείς ή ανταγωνι¬ 
στικές προς την Εταιρεία επιχειρήσεις ή σε επιχειρήσεις 
συναφείς με τις δραστηριότητες της Εταιρείας. Επιτρέ¬ 
πεται, κατόπιν αίτησης ο υπάλληλος να ασκεί ιδιωτικό έρ¬ 
γο ή εργασία με αμοιβή, εφόσον συμβιβάζεται με τα κα¬ 
θήκοντα της θέσης του και δεν παρεμποδίζει την ομαλή 
εκτέλεση των καθηκόντων του στην Εταιρεία. Στην περί¬ 
πτωση αυτή η άδεια χορηγείται με απόφαση του Δ/ντος 
Συμβούλου, ύστερα από σύμφωνη αιτιολογημένη γνώμη 
του υπηρεσιακού συμβουλίου. 

2. Απαγορεύεται στον υπάλληλο η άσκηση δικηγορίας 
και η κατ’ επάγγελμα άσκηση εμπορίας. 

3. Απαγορεύεται η πρόσληψη υπαλλήλωντης Εταιρείας 
με οποιαδήποτε σχέση, σε δεύτερη θέση του δημόσιου 
τομέα. Υπάλληλος που κατά παράβαση των διατάξεων 
του προηγούμενου εδαφίου διορίζεται ή προσλαμβάνε¬ 
ται σε δεύτερη θέση και αποδέχεται το διορισμό ή την 
πρόσληψη του, θεωρείται ότι παραιτείται αυτοδίκαια από 
την Εταιρεία. 

4. Ο υπάλληλος δεν επιτρέπεται, είτε ατομικώς, είτε ως 
μέλος συλλογικού οργάνου της Εταιρείας να αναλαμβά¬ 
νει την επίλυση ζητήματος ή να συμπράττει στην έκδοση 
πράξεων, εάν ο ίδιος ή σύζυγος του ή συγγενής του εξ αί¬ 
ματος ή εξ αγχιστείας έως και τον τρίτο βαθμό ή πρόσω¬ 
πο με το οποίο τελεί σε σχέση ιδιαίτερης φιλίας ή έχθρας, 
έχει πρόδηλο συμφέρον από την έκβαση της υπόθεσης. 

• Απαγορεύεται η χρησιμοποίηση ή παροχή πληροφο¬ 
ριών τις οποίες κατέχει το προσωπικό ως εκ της θέσεως 
του, για εξυπηρέτηση ιδιωτικών συμφερόντων του ή τρί¬ 
του. 

• Απαγορεύεται η άμεση ή έμμεση συμμετοχή υπαλλή¬ 
λου σε δημοπρασία ή προμήθεια της Εταιρείας. 

• Απαγορεύεται η επιδίωξη ή αποδοχή από το προσω¬ 
πικό οιασδήποτε εύνοιας ή ανταλλάγματος, που προέρ¬ 
χεται από πρόσωπα των οποίων οι υποθέσεις εμπίπτουν 
στο πεδίο δραστηριότητας της Εταιρείας και η έκβαση 
τους εξαρτάται από αποφάσεις οργάνων της Εταιρείας. 

ΚΕΦΑΛΑΙΟ Ε’ 

ΔΕΟΝΤΟΛΟΓΙΑ 

Άρθρο 26 
Σκοπός 

Σκοπός της θέσπισης κανόνων δεοντολογίας είναι η 
διασφάλιση του κύρους και της αξιοπιστίας τόσο της 
Εταιρείας όσο και του προσωπικού της με την πιστή τή¬ 
ρηση των βασικών αρχών συμπεριφοράς, οι οποίες απορ¬ 
ρέουν από το δημόσιο χαρακτήρα της Εταιρείας, τη νο¬ 
μοθεσία που τη διέπει και τις κοινώς αποδεκτές ηθικές 
αξίες. 


Άρθρο 27 
Γενικές αρχές 

1. Αποστολή 

Ο υπάλληλος οφείλει να σέβεται την αποστολή του και 
να αποδεικνύει με τις πράξεις και τις ενέργειες του ότι 
έχει συνείδηση της αποστολής του αυτής ως όργανο 
Εταιρείας δημόσιου χαρακτήρα ταγμένο στην εξυπηρέ¬ 
τηση συμφερόντων του δημοσίου και του κοινωνικού συ¬ 
νόλου. Ο δημόσιος χαρακτήρας καιη κοινωνική διάσταση 
της αποστολής του πρέπει να καθοδηγεί τις ενέργειες 
του στην προάσπιση των συμφερόντων του δημοσίου , 
της κοινωνίαςτωνπολιτών καιτων νομίμων συμφερόντων 
και δικαιωμάτων του ατόμου. 

2. Αντικειμενικότητα 

Ο υπάλληλος οφείλει να εκτελεί τα καθήκοντα του με 
πλήρη αμεροληψία και ανιδιοτέλεια. Δεν χρησιμοποιεί 
ποτέ την ιδιότητα του ως υπάλληλος της Εταιρείας για 
ίδιο όφελος ή για όφελος τρίτου σε βάρος άλλου. Αξιολο¬ 
γεί τα στοιχεία των υποθέσεων που χειρίζεται με αντικει¬ 
μενικότητα, ανεπηρέαστος από συμφέροντα, φιλίες ή 
έχθρες, κοινωνικές σχέσεις και πεποιθήσεις ή κάθε εί¬ 
δους εξωθεσμικές παρεμβάσεις. 

3. Διαφάνεια 

Ο υπάλληλος οφείλει να εκτελεί τα καθήκοντα του κατά 
τρόπο που διευκολύνει τον έλεγχο των πράξεων και ενερ¬ 
γειών του τόσο από τους προϊσταμένους του όσο και από 
τους ενδιαφερομένους, τους οποίους ενημερώνει, αξιο¬ 
λογεί τις προτάσεις και απόψεις ή την κριτική τους και 
συνδιαλέγεται μαζί τους, ώστε η ορθότητα και νομιμότη¬ 
τα των πράξεων και ενεργειών του να είναι όσο γίνεται ευ¬ 
ρύτερα και ευχερέστερα κατανοητή. 

4. Ισότητα 

Ο υπάλληλος οφείλει να τηρεί σε κάθε περίπτωση την 
αρχή της ισότητας, αποφεύγοντας τη διαφορετική μετα¬ 
χείριση ομοίων περιπτώσεων. Η εφαρμογή της αρχής της 
ισότητας διατρέχει όλες τις ενέργειες του υπαλλήλου 
(π.χ. ισότητα κριτηρίων, ισότητα αντιμετώπιση ενδιαφε¬ 
ρομένων, ισότητα ενημέρωσης τους κ.λ.π.). Διακριτική 
μεταχείριση σε βάρος ή όφελος τρίτων, στηριζόμενη στο 
θρήσκευμα, τις πολιτικές πεποιθήσεις ή φιλοσοφικές 
αντιλήψεις, το φύλλο ή την καταγωγή, είναι ανεπίτρεπτη. 

5. Αξιοκρατία 

Ο υπάλληλος οφείλει να τηρείτην αρχή της αξιοκρατίας 
σε κάθε περίπτωση που η ενέργεια ή πράξη του οδηγεί σε 
επιλογή που πρέπει να βασισθεί στην εκτίμηση αξιοκρατι¬ 
κών στοιχείων. 

6. Αναλογικότητα 

Ο υπάλληλος όταν αποφασίζει ή εισηγείται τη λήψη μέ¬ 
τρων περιοριστικών δικαιωμάτων ή συμφερόντων τρίτων 
ή την επιβολή κυρώσεων ή άλλων επαχθών μέτρων οφεί¬ 
λει να τηρεί την αρχή της αναλογικότητας. Πρέπει δηλα¬ 
δή τα μέτρα ή οι κυρώσεις να βρίσκονται σε αναλογία με 
τον προστατευόμενο σκοπό, είτε αυτός είναι το δημόσιο 
συμφέρον ή το συμφέρον του κοινωνικού συνόλου ή μέ¬ 
ρους αυτού ή το συμφέρον της Εταιρείας είτε νόμιμα 
ιδιωτικά συμφέροντα και να αποφεύγονται οι υπερβολές 
και ακρότητες τόσο ως προς την επιείκεια όσο και ως 
προς την αυστηρότητα των μέτρων. 

7. Αποτελεσματικότητα - αποδοτικότητα 

Ο υπάλληλος οφείλει να εκτελείτα καθήκοντατου με τη 
μεγαλύτερη δυνατή επιμέλεια και να οργανώνει την ερ¬ 
γασία του κατά τρόπο που να επιτυγχάνει τη μέγιστη δυ- 

νατή απόδοση ποιοτικά και ποσοτικά, σύμφωνα με τους 
προγραμματισμένους ή κανονιστικά ρυθμισμένους στό¬ 
χους της Εταιρείας, καθώς και να αναλαμβάνει πρωτο¬ 
βουλίες, να εισηγείται καινοτομίες και να χρησιμοποιεί 
μεθόδους και τεχνικές που επιτρέπουν την επίτευξη των 
μέγιστων αποτελεσμάτων με το ελάχιστο δυνατό κόστος. 

8. Υπευθυνότητα 

Ο υπάλληλος οφείλει να αναλαμβάνει την ευθύνη των 
πράξεων και ενεργειών του, παρέχοντας στους προϊστα¬ 
μένους του ή στα θεσμοθετημένα όργανα ελέγχου τα 
απαιτούμενα στοιχεία και κάθε αναγκαία επεξήγηση ή αι¬ 
τιολογία. 

9. Προσωπικότητα 

Ο υπάλληλος αναπτύσσειτηνπροσωπικότητατου ελεύ¬ 
θερα υπό τις εγγυήσεις αλλά και τους περιορισμούς των 
νόμων και του παρόντος κανονισμού. Κατά τον εκτός της 
ασκήσεως των καθηκόντων του χρόνο μπορεί να εκφρά¬ 
ζει ελεύθερα τις πολιτικές, θρησκευτικές ή φιλοσοφικές 
του πεποιθήσεις. Όταν όμως προβαίνει σε δημόσια κριτι¬ 
κή των πράξεων ή ενεργειών των προϊσταμένων του, πρέ¬ 
πει οι ισχυρισμοί τους οποίους χρησιμοποιεί να είναι αλη¬ 
θείς και τα στοιχεία που επικαλείται να είναι υπαρκτά και 
ακριβή. 

10. Κοινωνική αλληλεγγύη 

Ο υπάλληλος οφείλει να εκτελεί τα καθήκοντα του με 
κοινωνική ευαισθησία και σεβασμό στις ανάγκες των πο¬ 
λιτών και των προσώπων γενικά στα οποία η Εταιρεία πα¬ 
ρέχει τις υπηρεσίες της. 

Οφείλει στις ενέργειες και στις πράξεις του να λαμβάνει 
υπόψη του τις ιδιαιτερότητες ατόμων ή ομάδων και τα 
προστατευόμενα από τον νόμο συμφέροντα τους. 

Άρθρο 28 

Σχέσεις και συμπεριφορά 

1. Εσωτερικές σχέσεις 

Ο υπάλληλος της Εταιρείας κατά την εκτέλεση των κα¬ 
θηκόντων του: 

• Εκτελεί τα καθήκοντα του με υπευθυνότητα, αμερο- 
ληψία και εντιμότητα. 

• Συμβουλεύεται και συνεργάζεται αρμονικά με τους 
προϊσταμένους του. 

• Θέτει στη διάθεση των προϊσταμένων του όλη την 
πληροφόρηση και τα στοιχεία που διαθέτει και απαιτού¬ 
νται για τη λήψη αποφάσεων, καθώς και τις γνώσεις, τις 
ικανότητες και δεξιότητες και την εμπειρία του είτε ειση- 
γούμενος από τη θέση του στην Εταιρεία είτε μετέχοντας 
με οποιοδήποτε άλλο τρόπο στη λήψη αποφάσεων. 

• Εκφράζει στους προϊσταμένους του τις απόψεις του 
με παρρησία, ευπρέπεια, αντικειμενικότητα και υπευθυ¬ 
νότητα. 

• Επιδεικνύει τον απαιτούμενο σεβασμό προς την ιε¬ 
ραρχία της Εταιρείας και αναγνωρίζει την ανάγκη πει¬ 
θαρχίας. 

• Ενημερώνει έγκαιρα για κάθε πρόβλημα που τυχόν 
αναφύεται και μπορεί να επηρεάσει αρνητικά τη λειτουρ¬ 
γία ή τα συμφέροντα της Εταιρείας. 

• Δεν χρησιμοποιεί ποτέ πλάγια μέσα ή ανορθόδοξους 
τρόπους για να αποκτήσει την εύνοια των προϊσταμένων 
του ή προσωπικά οφέλη. 

• Αποτελεί για τους υφισταμένους του πρότυπο συ¬ 
μπεριφοράς και αναφοράς. Σέβεται την προσωπικότητα 
και τις απόψεις των υφισταμένωντου, τους συμβουλεύει, 
καθοδηγεί και ελέγχει. 


• Καλλιεργεί πνεύμα συνεργασίας με τους υφισταμέ¬ 
νους του, προωθεί την ομαδική εργασία και συνεργασία, 
τους παρακινεί για ανάληψη πρωτοβουλιών και δημιουρ¬ 
γικής δράσης, αναγνωρίζει και προβάλλει το έργο τους 
και γενικότερα αναπτύσσει τον επαγγελματισμό τους. 

• Αξιοποιεί τις δυνατότητες και δεξιότητες όλων των 
υφισταμένωντου, αξιολογεί με αντικειμενικότητα και δί¬ 
καιη κρίση την απόδοση και συμπεριφορά τους και φρο¬ 
ντίζει για την εκπαίδευση και επιμόρφωση τους στα αντι¬ 
κείμενα εργασίας τους και της Εταιρείας γενικότερα. 

• Κινεί την πειθαρχική διαδικασία όπου απαιτείται και 
δεν αποδέχεται παρεμβάσεις για επίδειξη εύνοιας ή δυ¬ 
σμενούς μεταχείρισης. 

• Σέβεται τους συναδέλφους του, συμπεριφέρεται 
προς αυτούς με ευγένεια, αναγνωρίζει το έργο τους και 
συνεργάζεται αρμονικά μαζί τους, προσφέροντας με 
προθυμία και ειλικρίνεια τις γνώσεις και την εμπειρία του. 
Όταν χρησιμοποιεί την επιστημονική εργασία συναδέλ¬ 
φων του ή κείμενα εργασίας τους ή αξιοποιεί προτάσεις ή 
ιδέες τους οφείλει να το γνωστοποιεί καταλλήλως. 

2. Εξωτερικές σχέσεις 

α. Σχέσεις με πολίτες ή συναλλασσόμενα με την Εται¬ 
ρεία πρόσωπα. 

Ο υπάλληλος της Εταιρείας: 

• Σέβεται την προσωπικότητα και τα δικαιώματα γενι¬ 
κώς του πολίτη και αποφεύγει την προσβολή τους ή τον 
περιορισμό τους πέρα του ορίου που επιβάλλεται από τον 
επιδιωκόμενο σκοπό. Σε κάθε περίπτωση αποφεύγει την 
αδικαιολόγητη άρνηση, δυστροπία ή παρέλκυση ικανο¬ 
ποίησης νομίμου αιτήματος και ιδίως αιτήματος για ενη¬ 
μέρωση. 

• Τηρεί την αρχή της ισότητας και, όπου συντρέχει πε¬ 
ρίπτωση, την αρχή της δικαιολογημένης εμπιστοσύνης. 
Σε κάθε περίπτωση σέβεται και τηρεί το δικαίωμα του πο¬ 
λίτη για ακρόαση πριν από κάθε ενέργεια σε βάρος των δι¬ 
καιωμάτων ή συμφερόντων του. 

• Επιδεικνύει κατά την εκτέλεση των καθηκόντων του 
την επιβαλλόμενη από τις περιστάσεις κοινωνική ευαι¬ 
σθησία και εφαρμόζει την αρχή της επιείκειας, όταν αυτή 
δεν συγκρούεται με το δημόσιο συμφέρον, όπως αυτό 
προσδιορίζεται μέσα από το δημόσιο χαρακτήρα της 
αποστολής της Εταιρείας. 

• Αποφεύγει σε κάθε περίπτωση κατάχρηση των αρμο¬ 
διοτήτων του ή καταχρηστική άσκηση της οποιασδήποτε 
διακριτικής ευχέρειας έχει κατά την εκτέλεση των καθη¬ 
κόντων του. 

• Συμπεριφέρεται προς τους πολίτες με την απαιτού- 
μενη ευγένεια, ευπρέπεια και προθυμία, επιδεικνύοντας 
ιδιαίτερη ευαισθησία και διακριτικότητα σε πρόσωπα που 
βρίσκονται υπό ειδικές ατομικές ή κοινωνικές συνθήκες. 
Ανταποκρίνεται με ευγένεια και προθυμία στις τηλεφωνι¬ 
κές κλήσεις, γνωστοποιεί το όνομα του και την ιδιότητα 
του και αν δεν είναι αρμόδιος για το συγκεκριμένο θέμα 
παραπέμπει τον πολίτη στο αρμόδιο όργανο δίνοντας σ’ 
αυτόν και τα στοιχεία που απαιτούνται για την επικοινωνία 
(ονοματεπώνυμο, τηλέφωνο). 

• Τηρεί την επιβαλλόμενη από τις περιστάσεις και τα 
συμφέροντα της Εταιρείας εχεμύθεια και δεν ανακοινώ¬ 
νει αποφάσεις που λαμβάνονται πριν αυτές γνωστοποιη¬ 
θούν αρμοδίως στα πρόσωπα που αφορούν. 

• Εξετάζειτυχόν αιτήματα, παράπονα ή καταγγελίες με 
την απαιτούμενη σοβαρότητα και υπευθυνότητα και απα¬ 
ντά με απλότητα, σαφήνεια και πληρότητα. Αν δεν είναι 

αρμόδιος διαβιβάζει την υπόθεση στο αρμόδιο όργανο 
και ενημερώνει τον ενδιαφερόμενο. 

• Όταν αρνείται την ικανοποίηση αιτήματος, παρέχει 
στον ενδιαφερόμενο την απαιτούμενη πληροφόρηση και 
τις αναγκαίες εξηγήσεις με τρόπο απλό και κατανοητό, 
ώστε να πείθει κατά το δυνατόν για την αδυναμία ικανο¬ 
ποίησης του αιτήματος. 

• Αντιτάσσει την ηθική του ακεραιότητα και προσωπι¬ 
κότητα απέναντι σε κάθε παρέμβαση τρίτου που θα μπο¬ 
ρούσε να οδηγήσει σε αθέμιτο προσωπικό όφελος και 
ενημερώνει άμεσα τους προϊσταμένους του. 

• Διευκολύνει, σε συνεννόηση με τη Διοίκηση της Εται¬ 
ρείας, τους βουλευτές, εκπροσώπους των πολιτικών κομ¬ 
μάτων και δημοσίων φορέων στην άσκηση του λειτουρ¬ 
γήματος τους, καθώς και τους επιστημονικούς ή ερευνη¬ 
τικούς φορείς, με την παροχή στοιχείων για μελέτες και 
έρευνες που αυτοί διεξάγουν. 

β. Δημόσιες σχέσεις 

Ο υπάλληλος της Εταιρείας: 

• Δεν δημοσιοποιεί με οποιοδήποτε τρόπο ή μέσο στοι¬ 
χεία της Εταιρείας χωρίς έγκριση των προϊσταμένων του. 

• Δεν κοινολογεί σε τρίτους στοιχεία ή πληροφορίες 
που γνωρίζει λόγω της θέσης και της εργασίας του στην 
Εταιρεία και οι οποίες είναι απόρρητες ή, ως έκτης φύ- 
σεως τους, δεν επιτρέπεται κατά την κοινή πείρα και λογι¬ 
κή να κοινολογούνται ή δημοσιοποιούνται. 

• Όταν μετέχει σε δημόσιες συζητήσεις, συνέδρια, 
ημερίδες ή άλλες εκδηλώσεις και γνωστοποιήσειτην ιδιό¬ 
τητα του ως υπάλληλος της Εταιρείας χωρίς να την εκ¬ 
προσωπεί, οφείλει να διευκρινίσει ότι εκφράζει απόψεις 
προσωπικές και όχι της Εταιρείας, ώστε να είναι σαφές 
ότι δεν ομιλεί εκ μέρους της Εταιρείας. 

• Όταν ασκεί δημόσια κριτική των πράξεων ή ενεργει¬ 
ών της Εταιρείας τηρεί τους όρους της ευπρέπειας και 
αντικειμενικότητας, καθώς και της αλήθειας και ακρίβει¬ 
ας των στοιχείων που χρησιμοποιεί. 

γ. Εκπροσώπηση Εταιρείας 

Ο υπάλληλος της Εταιρείας: 

• Όταν μετέχει ως εκπρόσωπος της Εταιρείας σε διε¬ 
θνή οργανισμό ή σε διεθνείς συναντήσεις ή σε επιτροπές 
ή συναντήσεις της Ευρωπαϊκής Ένωσης ή σε συνέδρια ή 
ημερίδες ή σε συλλογικά όργανα εκφράζει υποχρεωτικά 
τις απόψεις της Εταιρείας. 

• Αν κατά την πορεία των συζητήσεων όπου μετέχει ως 
εκπρόσωπος της Εταιρείας, ανακύψει θέμα μείζονος ση¬ 
μασίας και δεν γνωρίζει την επ’ αυτού θέση της Εταιρείας 
οφείλει να επιφυλαχθεί και να επικοινωνήσει με την Εται¬ 
ρεία για οδηγίες. 

• Σε κάθε περίπτωση που εκπροσωπεί την Εταιρεία 
οφείλει, μετά το πέρας των εργασιών ή συζητήσεων, να 
ενημερώσει έγκαιρα με έκθεση του τα αρμόδια όργανα 
της Εταιρείας. 

3. Σύγκρουση συμφερόντων. 

Ο Υπάλληλος της Εταιρείας: 

• Θέτει, κατά την εκτέλεση των καθηκόντων του, το 
συμφέρον της Εταιρείας πάντοτε υπεράνωτου προσωπι¬ 
κού του συμφέροντος ή των συμφερόντων τρίτων. 

• Ενεργεί κατά τρόπο που τον καθιστά άξιο της εμπι¬ 
στοσύνης των συναδέλφων του και της Εταιρείας και απέ¬ 
χει από κάθε πράξη ή ενέργεια που θα μπορούσε να δημι¬ 
ουργήσει αμφιβολίες για την ηθική του ακεραιότητα και 
εντιμότητα σε σχέση με την εκτέλεση των καθηκόντων 
του. 


• Δεν αποδέχεται, άμεσα ή έμμεσα, οποιοδήποτε δώρο 
από πρόσωπα των οποίων υποθέσεις χειρίστηκε, χειρίζε¬ 
ται ή θα χειριστεί ο ίδιος ή συνάδελφοι του. Ως δώρο νο¬ 
είται είτε χρηματική παροχή είτε οποιοδήποτε αντικείμε¬ 
νο είτε παροχή υπηρεσίας (π.χ. ταξίδι, φιλοξενία, διασκέ¬ 
δαση, στέγαση, δάνειο, έκπτωση επί τιμών, χρήση 
αυτοκινήτου κ.λ.π.). 

• Τηρεί σε κάθε περίπτωση τις υποχρεώσεις, περιορι¬ 
σμούς και απαγορεύσεις της ισχύουσας νομοθεσίας και 
του παρόντος Κανονισμού, έστω και αν δεν εξυπηρετείται 
το προσωπικό του συμφέρον. Απέχει από κάθε ενέργεια 
ή διαδικασία που αφορά στην Εταιρεία, όταν από την 
έκβαση της υπόθεσης εξαρτώνται δικά του συμφέροντα 
ή συζύγου του ή συγγενούς του μέχρι και τρίτου βαθμού. 

4. Επαγγελματισμός 

Ο υπάλληλος της Εταιρείας: 

• Οφείλει να διέπεται κατά τον χειρισμό των αντικειμέ¬ 
νων της εργασίας που του έχουν ανατεθεί, από επαγγελ¬ 
ματισμό, ήτοι να επιδεικνύει άριστη γνώση του αντικειμέ¬ 
νου του, να μελετά και αναλύει τα κρίσιμα στοιχεία της 
υπόθεσης που χειρίζεται και να τεκμηριώνει τις προτά¬ 
σεις και εισηγήσεις του με πληρότητα και επάρκεια. 

• Οφείλει, για την εξέλιξη και παραμονή του στην Εται¬ 
ρεία, να βασίζεται στην επαγγελματική του συγκρότηση, 
επάρκεια και απόδοση στην εργασία του και όχι σε άλ¬ 
λους παράγοντες. 

• Οφείλει να καλλιεργεί και αναπτύσσει τις δεξιότητες 
και ικανότητες του, να συμπληρώνει διαρκώς τη γνωστική 
του υποδομή και την επαγγελματική του κατάρτιση με συ¬ 
νεχή ενημέρωση, συμμετοχή του σε επιμορφωτικά ή εκ¬ 
παιδευτικά προγράμματα και με κάθε άλλο πρόσφορο 
τρόπο. 

• Οφείλει να αντιμετωπίζει με θετική στάση τις όποιες 
μεταρρυθμίσεις ή καινοτομίες προωθεί η Εταιρεία και να 
συμβάλει στην εφαρμογή τους αναπτύσσοντας την απαι- 
τούμενη πρωτοβουλία και δραστηριότητα. 

• Οφείλει να αντιλαμβάνεται και εκτιμά τις έννοιες του 
κόστους καιτου χρόνου ως συνιστώσες της αποτελεσμα- 
τικότητας της εργασίας του και της προσφοράς του στην 
επίτευξη των στόχων της Εταιρείας. 

ΚΕΦΑΛΑΙΟ ΣΤ’ 

ΤΗΡΗΤΕΑ ΣΤΟΙΧΕΙΑ - ΑΞΙΟΛΟΓΗΣΗ 
Άρθρο 29 

Προσωπικό Μητρώο 

1. Στην Εταιρεία τηρείται προσωπικό μητρώο των υπαλ¬ 
λήλων που περιλαμβάνει τα ακόλουθα: 

α) Τα στοιχεία ταυτότητας του καθώς και στοιχεία οικο¬ 
γενειακής κατάστασης. 

Οποιαδήποτε μεταβολή των στοιχείων αυτών πρέπει να 
δηλώνεται έγκαιρα από τον υπάλληλο. 

β) Τους τίτλους σπουδών, επιμόρφωσης, μετεκπαίδευ¬ 
σης. 

γ) Τα στοιχεία της υπηρεσιακής κατάστασης του υπαλ¬ 
λήλου (αποφάσεις, έγγραφα ή άλλα στοιχεία που αναφέ- 
ρονται στη σταδιοδρομία και την υπηρεσιακή γενικά κα¬ 
τάσταση του υπαλλήλου). 

δ) Τις εκθέσεις αξιολόγησης. 

ε) Τις ηθικές αμοιβές, ποινές, άδειες (κανονικές, αναρ- 
ρωτικές, εκπαιδευτικές, κ.λ.π.) στ) Τα στοιχεία που κατα¬ 
θέτει ο ίδιος ο υπάλληλος στην Εταιρεία και ζητά να περι- 
ληφθούν στο προσωπικό του μητρώο. 

2. Αμέσως μετά την πρόσληψη του υπαλλήλου συγκρο¬ 
τείται το προσωπικό μητρώο από την αρμόδια διεύθυνση, 
η οποία είναι υπεύθυνη για την τήρηση, ασφαλή φύλαξη 
και σχετική ενημέρωση όλων των στοιχείων αυτού. 

3. Τα στοιχεία του προσωπικού μητρώου δεν μπορούν 
να χρησιμοποιηθούν για άλλο σκοπό πέραν της εργασια¬ 
κής κατάστασης και της εξέλιξης του υπαλλήλου εντός 
της Εταιρείας. 

Άρθρο 30 

Κατάσταση προσωπικού 

1. Στην Εταιρεία τηρείται αλφαβητική κατάσταση του 
τακτικού προσωπικού κατά κατηγορία και ειδικότητα 
στην οποία περιλαμβάνονται τα ακόλουθα στοιχεία : 

α) Το ονοματεπώνυμο και όνομα πατρός. 

β) Το έτος γεννήσεως. 

γ) Η ημερομηνία πρόσληψης. 

δ) Ο χρόνος υπηρεσίας. 

ε) Ο αναγνωρισμένος χρόνος προϋπηρεσίας. 

στ) Ο τίτλος σπουδών. 

2. Η κατάσταση προσωπικού συντάσσεται τον Ιανουά¬ 
ριο κάθε έτους από την αρμόδια διεύθυνση και κοινοποι¬ 
είται υποχρεωτικά στο προσωπικό έως την 15η Φεβρουά¬ 
ριου. Διόρθωση των στοιχείων του υπαλλήλου που ανα¬ 
γράφονται στην κατάσταση προσωπικού γίνεται από την 
αρμόδια διεύθυνση ύστερα από αίτηση του ιδίου, η οποία 
υποβάλλεται μέσα σε δέκα (10) ημέρες από την κοινοποί¬ 
ηση. 

3. Γιατο προσωπικό με σχέση δημοσίου δικαίου η ανω¬ 
τέρω κατάσταση είναι χωριστή. 

Άρθρο 31 

Αξιολόγηση προσωπικού 

1. Η υπηρεσιακή δραστηριότητα των τακτικών υπαλλή¬ 
λων υπόκειται σε αξιολόγηση από τους οικείους προϊστα¬ 
μένους. 

2. Η αξιολόγηση κάθε υπαλλήλου γίνεται βάσει συστή¬ 
ματος αξιολόγησης προσωπικού, το οποίο εγκρίνεται και 
τροποποιείται με απόφαση του Δ.Σ. της Εταιρείας, ύστε¬ 
ρα από γνώμη που θα κληθεί να υποβάλλει ο Σύλλογος 
των υπαλλήλων Η γνώμη παρέχεται εντός πέντε (5) ημε¬ 
ρών από την κλήση. Μετο σύστημα αξιολόγησης προσω¬ 
πικού καθορίζονται: 

α) τα ουσιαστικά προσόντα και τα κριτήρια βάσει των 
οποίων αξιολογείται ο υπάλληλος, 
β) ο τρόπος βαθμολόγησης, 

γ) μεθοδολογία της αξιολόγησης-διαδικασία των εν¬ 
στάσεων 

δ) διαδικασία των ενστάσεων επί της έκθεσης αξιολό¬ 
γησης και 

στ) κάθε άλλο σχετικό, με την αξιολόγηση του προσω¬ 
πικού, θέμα. 

3α. Ειδικότερα για την αξιολόγηση λαμβάνεται υπόψη η 
γενικότερη δραστηριότητα του υπαλλήλου, η θεωρητική 
κατάρτιση, οι ειδικές γνώσεις του αντικειμένου εργασίας, 
η εμπειρία, το ενδιαφέρον, η δημιουργικότητα, η αποτε- 
λεσματικότητα στην άσκηση των καθηκόντων, οι πρωτο¬ 
βουλίες που αναλαμβάνει κατά την εκτέλεση της εργα¬ 
σίας, η ικανότητα που επιδεικνύει σε κάθε μορφή δράσης, 
και η υιοθέτηση νέων μεθόδων εργασίας που προδήλως 
συντελούν στην αύξηση της παραγωγικότητας. 

3β. Υποχρέωση σύνταξης έκθεσης έχει ο προϊστάμε- 
νος-αξιολογητής εφόσον άσκησε καθήκοντα προϊσταμέ¬ 


νου για χρονικό διάστημα, μέσα στο ημερολογιακό έτος, 
ικανό ώστε να σχηματίσει ασφαλή κρίση για την υπηρε¬ 
σιακή ικανότητα και τα λοιπά προσόντα του κρινόμενου. 

4. Δικαίωμα υποβολής ενστάσεως κατά των εκθέσεων 
ουσιαστικών προσόντων έχουν οι υπάλληλοι στις περι¬ 
πτώσεις που ορίζονται στο σύστημα αξιολόγησης προ¬ 
σωπικού. Η ένσταση υποβάλλεται στην αρμόδια υπηρε¬ 
σία προσωπικού της Εταιρείας μέσα σε δέκα (10) εργάσι¬ 
μες ημέρες από την κοινοποίηση της έκθεσης στον 
υπάλληλο ή από την ημερομηνία που έλαβε γνώση. Το δι¬ 
καίωμα υποβολής ενστάσεως παραγράφεται με τη λήξη 
του έτους που συντάχθηκε η έκθεση. Οι ενστάσεις εξετά¬ 
ζονται από το Υπηρεσιακό Συμβούλιο της Εταιρείας, που 
αποφασίζει επ' αυτών, εντός τριών μηνών από την υποβο¬ 
λή τους σ'αυτό. 

5. Οι εκθέσεις αξιολόγησης συντάσσονται μέχρι τέλος 
Φεβρουάριου κάθε έτους και κοινοποιούνται στους υπαλ¬ 
λήλους με φροντίδα της αρμόδιας Διεύθυνσης μέχρι 15 
Μαρτίου. 

ΚΕΦΑΛΑΙΟ Ζ 

ΚΙΝΗΤΙΚΟΤΗΤΑ ΠΡΟΣΩΠΙΚΟΥ 
Άρθρο 32 

Τοποθέτηση - Μετακίνηση 

1. Ο υπάλληλος μετά την πρόσληψη του, τοποθετείται 
με πράξη του Διευθύνοντος Συμβούλου στην οργανική 
μονάδα στην οποία θα υπηρετήσει. 

Κριτήρια τοποθέτησης αποτελούν οι ανάγκες της Εται¬ 
ρίας, η ειδικότητα και τα προσόντα του υπαλλήλου και γε¬ 
νικότερα το συμφέρον της Εταιρίας. 

2. Μετακίνηση υπαλλήλου από μία οργανική μονάδα σε 
άλλη μέσα στα όρια του Νομού, πραγματοποιείται με 
πράξη του Διευθύνοντος Συμβούλου. 

Η μετακίνηση γίνεται πάντοτε σε θέση ειδικότητας του 
υπαλλήλου, με επιφύλαξη της παρ. 5 του άρθρου 22 και 
της παρ. 1 του άρθρου 24 του παρόντος. 

Άρθρο 33 

Μετάθεση - Απόσπαση - Μετάταξη 

1. Η μετάθεση ενεργείται με πράξη του Διευθύνοντος 
Συμβούλου, ύστερα από γνώμη του υπηρεσιακού συμ¬ 
βουλίου. Οι υπάλληλοι δεν μετατίθενται, πριν συμπληρώ¬ 
σουν διετία στην υπηρεσία που τοποθετήθηκαν κατά την 
πρόσληψη τους ή από την τελευταία μετάθεση. Οι μετα¬ 
θέσεις διακρίνονται στις εξής κατηγορίες: 

α) από κεντρική υπηρεσία σε περιφερειακές μονάδες 
της Εταιρείας και αντιστρόφως. 

β) από περιφερειακή μονάδα της Εταιρείας σε άλλη πε¬ 
ριφερειακή μονάδα της. 

Το προσωπικό μετατίθεται, είτε με αίτηση του, είτε λό¬ 
γω αναγκώντης Εταιρείας. Οι μεταθέσεις, μετά από αίτη¬ 
ση του υπαλλήλου, προηγούνται των μεταθέσεων χωρίς 
αίτηση. Οι μεταθέσεις, μετά από αίτηση υπαλλήλων που 
πάσχουν από δυσίατα νοσήματα, προηγούνται των λοι¬ 
πών κατηγοριών μεταθέσεων μετά από αίτηση. Μετάθεση 
πολυτέκνων δεν είναι δυνατή χωρίς αίτηση τους. 

Οι μεταθέσεις με αίτηση διακρίνονται στις εξής κατηγο¬ 
ρίες: 

α) για λόγους υγείας του υπαλλήλου β) για συνυπηρέ- 
τηση γ) για λόγους σπουδών δ) για λοιπούς λόγους 

Για την πραγματοποίηση της μετάθεσης, λόγω ανα¬ 
γκών της Εταιρείας, λαμβάνονται υπόψη και τα ακόλου¬ 
θα, κατά σειρά προτεραιότητας στοιχεία: 

α) ο συνολικός χρόνος υπηρεσίας του υπαλλήλου στην 
Εταιρεία 

β) ο συνολικός χρόνος υπηρεσίας του υπαλλήλου στις 
περιφερειακές μονάδες της Εταιρίας 

γ) η οικογενειακή κατάσταση δ) η ηλικία ε) ο τόπος κα¬ 
τοικίας του. 

2. Απόσπαση υπαλλήλων από μια οργανική μονάδα της 
Εταιρείας σε άλλη επιτρέπεται για κάλυψη πρόσκαιρων 
αναγκών με απόφαση του Διευθύνοντος Συμβούλου, με¬ 
τά από γνώμη του υπηρεσιακού συμβουλίου. 

Απόσπαση για προσωπικούς λόγους είναι δυνατή κατ’ε- 
ξαίρεση και εφ’όσον οι ανάγκες της Εταιρείας το επιτρέ¬ 
πουν. 

Η διάρκεια των ανωτέρω αποσπάσεων δεν μπορεί να 
υπερβαίνει τους έξι (6) μήνες με δυνατότητα παράτασης 
για έξι (6) μήνες ακόμη. 

Η απόσπαση παύει αυτοδικαίως όταν λήξει το χρονικό 
όριο αυτό ή πριν τη λήξη του χρονικού ορίου για λόγους 
αναγκών της Εταιρείας. 

Σε περιπτώσεις εξαιρετικής ανάγκης είναι δυνατή η 
απόσπαση έως τρεις (3) μήνες χωρίς γνώμη του υπηρε¬ 
σιακού συμβουλίου. 

Ο υπάλληλος με τη λήξη της απόσπασης επανέρχεται 
υποχρεωτικά στη θέση του. 

3. Οι μετατάξεις διακρίνονται στις εξής κατηγορίες: 

α) Μετάταξη από ειδικότητα σε ειδικότητα της ίδιας κα¬ 
τηγορίας 

Η μετάταξη υπαλλήλου σε άλλη ειδικότητα της ίδιας κα¬ 
τηγορίας επιτρέπεται μετά από αίτηση του υπαλλήλου ή 
για κάλυψη αναγκών της Εταιρείας 

β) Μετάταξη σε ειδικότητα ανώτερης κατηγορίας 

Η μετάταξη υπαλλήλου σε ειδικότητα ανώτερης κατη¬ 
γορίας επιτρέπεται με αίτηση του υπαλλήλου. 

Η μετάταξη υπαλλήλου διενεργείται με πράξη του Διευ- 
θύνοντος Συμβούλου, η οποία εκδίδεται μετά από γνώμη 
του Υπηρεσιακού Συμβουλίου. Για την μετάταξη απαιτεί¬ 
ται να κατέχει ο υπάλληλος τα ειδικά τυπικά προσόντα 
που απαιτούνται για την πρόσληψη στη θέση που μετα¬ 
τάσσεται. 

ΚΕΦΑΛΑΙΟ Η’ 

ΠΡΟΪΣΤΑΜΕΝΟΙ 

Άρθρο 34 

Προϊστάμενοι Επιλογή 

1. Ο Γενικός Διευθυντής ή οι Γενικοί Διευθυντές της 
Εταιρείας επιλέγονται σύμφωνα με όσα ορίζονται στο άρ¬ 
θρο 11 παρ. 6του Ν. 2938/2001 για θητείατριών ετών, που 
μπορεί να ανανεώνεται. 

2. Οι Διευθυντές της Εταιρείας επιλέγονται από το Διοι¬ 
κητικό Συμβούλιο αυτής μετά από εισήγηση του Διευθύ- 
νοντος Συμβούλου αυτής για θητεία τριών ετών, που μπο¬ 
ρεί να ανανεώνεται. Διευθυντές επιλέγονται είτε υπάλλη- 
λοιτης Εταιρείας, είτε πρόσωπα εκτός Εταιρείας, εφόσον 
είναι κάτοχοι πτυχίου τριτοβάθμιας εκπαίδευσης και 
έχουντριετή τουλάχιστον εμπειρία σε θέση ευθύνης. 

Γ ια την επιλογή των Διευθυντών προηγείται δημόσια 
πρόσκληση του Διοικητικού Συμβουλίου της Εταιρείας 
προς κάθε ενδιαφερόμενο να υποβάλλει αίτηση, μέσα σε 
καθοριζόμενη αποκλειστική προθεσμία. 

Με την πρόσκληση υποβολής αιτήσεων μπορεί να εξει¬ 
δικεύονται τα ανωτέρω προσόντα ή να ορίζονται και πρό¬ 
σθετα προσόντα για όλους ή ορισμένους Διευθυντές. Η 


πρόσκληση δημοσιεύεται σε δύο τουλάχιστον ημερήσιες 
εφημερίδες των Αθηνών και γνωστοποιείται με εγκύκλιο 
σε όλο το προσωπικό της Εταιρείας. 

3. Οιπροϊστάμενοιτων λοιπών επιπέδων διοίκησηςή θέ¬ 
σεων ευθύνης της Εταιρείας επιλέγονται μεταξύ του προ¬ 
σωπικού αυτής από τον Διευθύνοντα Σύμβουλο μετά από 
γνώμη του υπηρεσιακού συμβουλίου, για θητεία τριών 
ετών. Για την επιλογή απαιτείται προηγούμενη πρόσκλη¬ 
ση του Διοικητικού Συμβουλίου προς το προσωπικό της 
Εταιρείας για την υποβολή αιτήσεων. Τα τυπικά και ου¬ 
σιαστικά προσόντα για την κατάληψη των ως άνω θέσεων 
καθορίζονται με απόφαση του Διοικητικού Συμβουλίου. 

4. - Σε κάθε περίπτωση τα όργανα του παρόντος άρ¬ 
θρου συνεχίζουν να ασκούν τα καθήκοντα τους και μετά 
τη λήξη της θητείας τους έως την τοποθέτηση νέων ή την 
τυχόν ανανέωση της θητείας τους και πάντως όχι πέραν 
του τριμήνου. 

5. - Στην απαιτούμενη κατά το παρόν άρθρο υπηρεσία 
νοείται και η αναγνωρισμένη από την Εταιρεία προϋπηρε¬ 
σία, σύμφωνα με τις ισχύουσες διατάξεις. 

ΚΕΦΑΛΑΙΟ Θ’ 

ΚΟΙΝΩΝΙΚΗ ΑΛΛΗΛΕΓΓΥΗ 

Άρθρο 35 

Κοινωνική πρόνοια - ασφάλιση - νομική κάλυψη 

1. Η Κοινωνική Πρόνοια παρέχεται στο προσωπικό της 
εταιρείας από τους φορείς στους οποίους αυτό είναι 
ασφαλισμένο με βάση τις κείμενες διατάξεις. Όλο το προ¬ 
σωπικό της Εταιρείας υποχρεούταινα μετέχει στους αντί¬ 
στοιχους ασφαλιστικούς οργανισμούς και να συμμορφώ¬ 
νεται με τις διατάξεις των κανονισμών τους. Η Εταιρεία 
μπορεί να προβαίνει σε ομαδική ασφάλιση του προσωπι¬ 
κού της. 

2. Στα τέκνα του τακτικού προσωπικού που αριστεύουν 
κατά τις προαγωγικές ή απολυτήριες εξετάσεις στη Δευ¬ 
τεροβάθμια ή Τριτοβάθμια εκπαίδευση παρέχεται από 
την Εταιρεία χρηματικό βραβείο, το ύψος του οποίου κα¬ 
θορίζεται κάθε φορά από το Διοικητικό Συμβούλιο. Το 
χρηματικό αυτό βραβείο παρέχεται στους μαθητές ή φοι¬ 
τητές Δημόσιων Σχολών καθώς και στις αναγνωρισμένες 
ως ισότιμες με αυτές της ημεδαπής. 

3. Στο τακτικό προσωπικό που έχει τέκνα προσχολικής 
ηλικίας καταβάλλεται από την Εταιρεία μηνιαίο ποσό που 
καθορίζεται κάθε φορά με απόφαση του Διοικητικού Συμ¬ 
βουλίου, για την κάλυψη των εξόδων φύλαξης αυτών σε 
βρεφονηπιακούς σταθμούς. 

4. Με απόφαση του Δ.Σ. της Εταιρείας χορηγείται στους 
τακτικούς υπαλλήλους της που έχουν τέκνα ηλικίας έως 
18 ετών οικονομική ενίσχυση για την εκμάθηση από αυτά 
μέχρι μίας (1) ξένης γλώσσας. Με την ίδια απόφαση κα¬ 
θορίζονται οι όροι και οι προϋποθέσεις χορήγησης της οι¬ 
κονομικής ενίσχυσης. 

5. Η Εταιρεία καλύπτει τα έξοδα διαμονής των τέκνων 
του τακτικού προσωπικού της σε παιδικές κατασκηνώ¬ 
σεις κατά την θερινή περίοδο και για χρονικό διάστημα 
μέχρι 20 ημέρες. 

6. Στο τακτικό προσωπικό της Εταιρείας χορηγείται με¬ 
τά τον τοκετό, επίδομα γαλουχίας του βρέφους για τους 
τρεις (3) πρώτους μήνες σε ποσό οριζόμενο από το Διοι¬ 
κητικό Συμβούλιο. 

7. Η Εταιρεία δύναται να χορηγεί στους τακτικούς υπαλ¬ 
λήλους της έντοκα δάνεια μέχρι του ποσού του συνόλου 




22340 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


των καθαρών τακτικών αποδοχών οκτώ (8) μηνών, με επι¬ 
τόκιο ίσο με το εκάστοτε ισχύον επιτόκιο για καταθέσεις 
Ταμιευτηρίου και αποπληρωμή του δανείου γίνεται σε 
εξήντα (60) μηνιαίες ισόποσες δόσεις. 

8. Η Εταιρεία υποχρεούται στην καταβολή εξόδων κη¬ 
δείας αποθνήσκοντος, τακτικού υπαλλήλου της.Τα έξοδα 
αυτά ορίζονται με απόφαση του Διοικητικού Συμβουλίου 
της Εταιρείας. 

Άρθρο 36 

Υγιεινή και ασφάλεια 

Η Εταιρεία οφείλει να φροντίζει για την εξασφάλιση της 
υγιεινής και της ασφάλειας των εργαζομένων στο χώρο 
εργασίας λαμβάνοντας τα ενδεικνυόμενα μέτρα πρόλη¬ 
ψης επαγγελματικών κινδύνων και ασθενειών και διαμορ¬ 
φώνοντας κατάλληλες συνθήκες εργασίας, σύμφωνα με 
τις ισχύουσες διατάξεις. 

Άρθρο 37 
Νομική κάλυψη 

Η Εταιρεία μετά από απόφαση του Διοικητικού Συμβου¬ 
λίου μπορεί να παράσχει νομική κάλυψη για πράξεις ή πα¬ 
ραλείψεις υπαλλήλων που προέκυψαν κατά την άσκηση 
των καθηκόντων τους. 

ΚΕΦΑΛΑΙΟ Γ 
ΠΕΙΘΑΡΧΙΚΟΣ ΕΛΕΓΧΟΣ 

Άρθρο 38 

Πειθαρχικά αδικήματα 

1) Πειθαρχικά αδικήματα είναι: 

α) Κάθε παράβαση των διατάξεων του παρόντος κανο¬ 
νισμού 

β) Κάθε πράξη ή παράλειψη εργαζομένου η οποία προ- 
κάλεσε υλική ή ηθική βλάβη στην Εταιρεία είτε στους άλ¬ 
λους εργαζομένους. 

2. Οι παρακάτω περιπτώσεις πειθαρχικών αδικημάτων 
μπορούν να επιφέρουντην λύση της σύμβασης εργασίας, 
τηρουμένωντων διατάξεωνπερί καταγγελίας της σύμβα¬ 
σης από την Εταιρεία για σπουδαίο λόγο: 

α. Κάθε απάτη σε βάρος της Εταιρείας ή απιστία σχετι¬ 
κά με τη διαχείριση. Κάθε παράβαση των διατάξεων του 
Κώδικα Βιβλίων και Στοιχείων (Κ.Β.Σ.) από πρόθεση κα¬ 
θώς και κάθε δωροληψία εργαζομένου της Εταιρείας από 
εργολάβους ή προμηθευτές της ανεξάρτητα από την 
άσκηση ποινικής δίωξης. 

β. Κάθε άμεση ή μέσω τρίτου προσώπου τέλεση οποια¬ 
δήποτε πράξης ανταγωνιστικής προς τους σκοπούς, τις 
δραστηριότητες και τα οικονομικά εν γένει συμφέροντα 
της Εταιρείας, όπως: 

βα) Ανάληψη υπέρ τρίτων ή για ίδιον όφελος δραστη¬ 
ριοτήτων συναφών προς τις δραστηριότητες της Εταιρεί¬ 
ας. 

ββ) Σύσταση εταιρειών ή κοινοπραξιών, διαχείριση ή 
συμμετοχή στη διοίκηση ή στην άσκηση ελέγχου σε εται¬ 
ρείες ή κοινοπραξίες που έχουν συναφή σκοπό ή ασκούν 
ανταγωνιστική προς την Εταιρεία δραστηριότητα. 

βγ) Παροχή τεχνικών και εν γένει συμβουλευτικών υπη¬ 
ρεσιών σε φυσικά ή νομικά πρόσωπα που αναπτύσσουν 
συναφή με την Εταιρεία δραστηριότητα. 

βδ) Ανάληψη κάθε εμπορικής ή άλλης ανταγωνιστικής 
προς την Εταιρεία δραστηριότητας, άμεσα ή έμμεσα συν¬ 
δεόμενης με τους σκοπούς της Εταιρείας. 

βε) Παροχή προς τρίτους πληροφοριών που κατέχει ο 


υπάλληλος ως εκ της θέσεως του και άπτονται των συμ¬ 
φερόντων της Εταιρείας. 

βατ) Απόκτηση οποιουδήποτε οφέλους από ανταγωνι¬ 
στικές προς την Εταιρεία επιχειρήσεις. 

Άρθρο 39 

Πειθαρχικές ποινές 

1. Πειθαρχικές ποινές είναι: 
α) Έγγραφη επίπληξη 

β) πρόστιμο μέχρι τις αποδοχές δύο μηνών 
γ) αναστολή άσκησης καθηκόντων μέχρι έξι μήνες. 

2. Πειθαρχική ποινή επιβάλλεται, εφόσον δεν δικαιολο¬ 
γείται καταγγελία της σύμβασης για σπουδαίο λόγο. 

3. Το πρόστιμο αποτελεί έσοδο της Εταιρείας. 

4. Κατά το διάστημα της αναστολής άσκησης καθηκό¬ 
ντων καταβάλλεται το ήμισυ των μηνιαίων αποδοχών. Ο 
χρόνος αναστολής άσκησης καθηκόντων δεν λογίζεται 
ως πραγματική υπηρεσία για κάθε συνέπεια. 

Άρθρο 40 

Πειθαρχικές δικαιοδοσίες 

Πειθαρχική δικαιοδοσία ασκούν: 
α) Οι πειθαρχικώς Προϊστάμενοι 
β) Τα πειθαρχικά συμβούλια, 
γ) Το Διοικητικό Συμβούλιο. 

Άρθρο 41 

Πειθαρχικώς Προϊστάμενοι 

Πειθαρχικώς Προϊστάμενοι του προσωπικού της Εται¬ 
ρείας είναι: 

α) Ο Διευθυντής της οικείας Διεύθυνσης στην οποία 
υπάγεται ο υπάλληλος 

β) Ο Γενικός Διευθυντής, για όλο το προσωπικό της 
Εταιρείας. 

Αν υπηρετούν περισσότεροι γενικοί διευθυντές, ο κα¬ 
θένας είναι πειθαρχικός προϊστάμενος του προσωπικού 
που υπάγεται σε αυτόν, 

γ) Ο Διευθύνων Σύμβουλος, για όλο το προσωπικό της 
Εταιρείας. 

Άρθρο 42 

Αρμοδιότητα Πειθαρχικώς Προϊσταμένων 

1. Την ποινή της επίπληξης μπορούν να επιβάλλουν όλοι 
οι πειθαρχικώς Προϊστάμενοι. 

2. Την ποινή του προστίμου μπορούν να επιβάλλουν ο 
Διευθύνων Σύμβουλος μέχρι και τις αποδοχές δύο μηνών, 
ο Γ ενικός Διευθυντής μέχρι και τις αποδοχές ενός μηνάς 
και ο Διευθυντής της οικείας Διεύθυνσης μέχρι και τις 
αποδοχές 1/2 μηνός. 

3. Τα πειθαρχικά συμβούλια και το Διοικητικό Συμβού¬ 
λιο επιβάλλουν οποιαδήποτε πειθαρχική ποινή. 

4. Μεταξύ περισσοτέρων πειθαρχικώς προϊσταμένων, 
οι οποίοι αρμοδίως επιλήφθηκαν, την πειθαρχική αρμο¬ 
διότητα ασκεί ο ιεραρχικά ανώτερος, άλλως εκείνος που 
πρώτος κάλεσε σε απολογία. 

Άρθρο 43 
Εφέσεις 

1. Οι πειθαρχικές αποφάσεις των μονομελών οργάνων, 
υπόκεινται σε έφεση. 

2. Η έφεση ασκείται μόνον από αυτόν που τιμωρήθηκε 
μέσα σε αποκλειστική προθεσμία δεκαπέντε (15) ημερών 
από την κοινοποίηση της απόφασης. 

3. Αρμόδιο για την εκδίκαση της έφεσης είναι το πρω- 

τοβάθμιο πειθαρχικό συμβούλιο, πλην της έφεσης κατά 
αποφάσεως του διευθύνοντος συμβούλου και του γενι¬ 
κού διευθυντή. 

4. Η προθεσμία άσκησης έφεσης και η εμπρόθεσμη 
άσκηση της αναστέλλει την εκτέλεση της ποινής. 

5. Το πειθαρχικό συμβούλιο είναι υποχρεωμένο να εκδι- 
κάσειτην έφεση που ασκήθηκε μέσα σε δύο (2) μήνες από 
την ημερομηνία κατάθεσης της. 

6. Η έφεση κατά πειθαρχικής αποφάσεως του Διευθύ- 
νοντος Συμβούλου και του γενικού διευθυντή ασκείται 
ενώπιοντου δευτεροβάθμιου πειθαρχικού συμβουλίου. 

7. Έφεση κατά αποφάσεως του πειθαρχικού συμβουλί¬ 
ου που επιλήφθηκε σε πρώτο βαθμό ασκείται ενώπιοντου 
δευτεροβάθμιου πειθαρχικού συμβουλίου, μέσα στην 
προθεσμία της παραγράφου 2, μόνον εφ Όσον επιβλήθη¬ 
κε ποινή προστίμου μεγαλύτερη των αποδοχών ενός μη¬ 
νάς ή ποινή αναστολής άσκησης των καθηκόντων. Η πα¬ 
ράγραφος 5 εφαρμόζεται και για το δευτεροβάθμιο πει¬ 
θαρχικό συμβούλιο. 

Άρθρο 44 

Πειθαρχική διαδικασία 

1. Καμία ποινή δεν μπορεί να επιβληθεί χωρίς την απο¬ 
λογία του διωκόμενου. Η κλήση σε απολογία πρέπει να 
περιέχει όλα τα στοιχεία που θεμελιώνουν το πειθαρχικό 
παράπτωμα του εργαζομένου. 

2. Η παραπομπή εργαζομένου σε πειθαρχικό Συμβού¬ 
λιο γίνεται με απόφαση του Διευθύνοντος Συμβούλου της 
Εταιρείας ύστερα από την διενέργεια διοικητικής εξέτα¬ 
σης. Την εξέταση διενεργεί υπάλληλος αρχαιότερος του 
διωκόμενου ο οποίος συντάσσει σχετικό πόρισμα το 
οποίο υποβάλλει στον Διευθύνοντα Σύμβουλο. Στην κρί¬ 
ση του Διευθύνοντος Συμβούλου εναπόκειται η απόφαση 
εισαγωγής της υπόθεσης στο Πειθαρχικό Συμβούλιο. Το 
Πειθαρχικό Συμβούλιο μπορεί κατά την κρίση του να απο¬ 
φασίζει την διενέργεια συμπληρωματικής ή νέας Διοικη¬ 
τικής Εξέτασης την οποία αναθέτει σε άλλο υπάλληλο. 

Άρθρο 45 

Εκτέλεση αποφάσεων 

Οι τελεσίδικες πειθαρχικές αποφάσεις εκτελούνται με 
επιμέλεια της Γενικής Διεύθυνσης. 

Το πρόστιμο εκτελείται με ευθύνη του εκκαθαριστή απο¬ 
δοχών στον οποίο αποστέλλεται η πειθαρχική απόφαση και 
παρακρατείται από τον μισθό του εργαζομένου σε μηνιαίες 
δόσεις μέχρι του ενός πέμπτου των αποδοχών. 

Άρθρο 46 

Παραγραφή - Άήξη Πειθαρχικής ευθύνης 

1. Τα πειθαρχικά παραπτώματα παραγράφονται μετά 
πάροδο δώδεκα (12) μηνών από τότε που διαπράχθηκαν 
ή από τότε που αποδεδειγμένα έγινε γνωστή στην Διοίκη¬ 
ση της Εταιρείας η τέλεση τους . 

2. Η πιο πάνω παραγραφή δεν ισχύει όταν το παράπτω¬ 
μα που διαπράχθηκε εκτός από την πειθαρχική κύρωση 
ενέχει και ποινική ευθύνη, οπότε ισχύει ο χρόνος της ποι¬ 
νικής παραγραφής. 

3. Πειθαρχική διαδικασία που άρχισε με την απολογία 
εργαζομένου δεν μπορεί να διαρκέσει περισσότερο από 
δώδεκα (12) μήνες από αυτήν. Με την συμπλήρωση δώ¬ 
δεκα μηνών το πειθαρχικό παράπτωμα παραγράφεται. 

4. Η παραγραφή του πειθαρχικού παραπτώματος δεν 
εμποδίζει την καταγγελία της σύμβασης εργασίας για 
σπουδαίο λόγο. 


5. Η πειθαρχική ευθύνη λήγει με τη λύση της σύμβασης 
εργασίας του υπαλλήλου με την Εταιρεία. 

ΚΕΦΑΛΑΙΟ ΙΑ’ 

ΣΥΛΛΟΓΙΚΑ ΟΡΓΑΝΑ 

Άρθρο 47 

Υπηρεσιακό Συμβούλιο 

1. Το υπηρεσιακό συ μβούλιο του προσωπικού της Εται¬ 
ρείας είναι πενταμελές και συγκροτείται με απόφαση του 
Διευθύνοντος Συμβούλου, αποτελούμενο από τρεις Διευ¬ 
θυντές της Εταιρείας και δύο αιρετούς εκπροσώπουςτων 
υπαλλήλων. 

2. Οι Διευθυντές που αποτελούν μέλη του υπηρεσιακού 
συμβουλίου ορίζονται με τους αναπληρωτές τους από το 
Διοικητικό Συμβούλιο της Εταιρείας. Ένας από αυτούς 
ορίζεται πρόεδρος του υπηρεσιακού συμβουλίου. Ανα¬ 
πληρωτής του προέδρου ορίζεται ένας από τους δύο άλ¬ 
λους διευθυντές. 

3. Οι εκπρόσωποι των υπαλλήλων εκλέγονται με τους 
αναπληρωτές τους με άμεση και καθολική ψηφοφορία. 

4. Εισηγητής του υπηρεσιακού συμβουλίου είναι ο αρμό¬ 
διος για τα θέματα προσωπικού της Εταιρείας Διευθυντής 
με αναπληρωτή του που ορίζεται από αυτόν, εκτός αντο Δι¬ 
οικητικό Συ μβούλιο της Εταιρείας ορίσει άλλον εισηγητή. Η 
ιδιότητα του εισηγητή δεν είναι ασυμβίβαστη με την ιδιότη¬ 
τα του μέλους του υπηρεσιακού συμβουλίου. 

5. Με την απόφαση συγκρότησης του υπηρεσιακού 
συμβουλίου ορίζεται και ο γραμματέας αυτού με τον ανα¬ 
πληρωτή του, από υπαλλήλους της Εταιρείας. 

6. Η θητεία των μελών του υπηρεσιακού συμβουλίου 
ορίζεται διετής. 

7. Οι υπάλληλοι με σχέση δημοσίου δικαίου εκπροσω¬ 
πούνται στο υπηρεσιακό συμβούλιο με δικούς τους εκπρο¬ 
σώπους που ορίζονται με τους αναπληρωτές τους σύμφω¬ 
να με τις διατάξεις της παραγράφου 3. Οι εκπρόσωποι αυ¬ 
τοί μετέχουν στο υπηρεσιακό συμβούλιο όταν κρίνονται 
θέματα προσωπικού με σχέση δημοσίου δικαίου. Στην πε¬ 
ρίπτωση αυτή δεν μετέχουν στο υπηρεσιακό συμβούλιο οι 
εκπρόσωποι των λοιπών υπαλλήλων. Όταν ο αριθμός των 
υπαλλήλων με σχέση δημοσίου δικαίου μειωθεί κάτω των 
δέκα, παύει να ισχύει η παρούσα παράγραφος. 

8. Κατά την πρώτη εφαρμογή του παρόντος: 

α) η θητεία των μελών του υπηρεσιακού συμβουλίου 
λήγει την 31 Δεκεμβρίου του τρίτου ημερολογιακού 
έτους από τη συγκρότηση του. 

β) αν δεν υπάρχουν ή δεν επαρκούν οι Διευθυντές της 
Εταιρείας για την συγκρότηση του υπηρεσιακού συμβου¬ 
λίου ορίζονται ως μέλη αυτού προϊστάμενοι τμημάτων. 

Άρθρο 48 

Πειθαρχικά συμβούλια 

1. Το πρωτοβάθμιο πειθαρχικό συμβούλιο είναι πεντα¬ 
μελές και συγκροτείται με απόφαση του Διευθύνοντος 
Συμβούλου, αποτελούμενο από ένα Γενικό Διευθυντή της 
Εταιρείας, δύο Διευθυντές αυτής και δύο αιρετούς εκ¬ 
προσώπους των υπαλλήλων. 

2. Η ιδιότητα του προέδρου ή μέλους του υπηρεσιακού 
συμβουλίου ή εκπροσώπου των υπαλλήλων σ’ αυτό δεν 
είναι ασυμβίβαστη με την ιδιότητα μέλους του πρωτο¬ 
βάθμιου πειθαρχικού συμβουλίου ή εκπροσώπου των 
υπαλλήλων σ’ αυτό. 




22342 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Αν δεν υπηρετεί δεύτερος Γενικός Διευθυντής στην 
Εταιρεία, αναπληρωτής του προέδρου του πρωτοβάθμι¬ 
ου πειθαρχικού συμβουλίου ορίζεται Διευθυντής. 

4. Κατά την πρώτη εφαρμογή του παρόντος , αν δεν 
υπάρχει Γενικός Διευθυντής, πρόεδρος του πρωτοβάθμι¬ 
ου πειθαρχικού συμβουλίου ορίζεται ο Διευθύνων Σύμ¬ 
βουλος της Εταιρείας. 

5. Κατά τα λοιπά εφαρμόζονται οι διατάξεις των παρα¬ 
γράφων 2-8 του άρθρου 47. 

6. Το δευτεροβάθμιο πειθαρχικό συμβούλιο είναι πε¬ 
νταμελές και συγκροτείται με απόφαση του Διευθύνο- 
ντος Συμβούλου, αποτελούμενο από τρία (3) μέλη του Δι¬ 
οικητικού Συμβουλίου της Εταιρείας που ορίζονται από 
αυτό και δύο (2) αιρετούς εκπροσώπους των υπαλλήλων. 
Οι διατάξεις των παραγράφων 3,4 εδάφιο πρώτο, 5,6,7 
και 8 περίπτωση α’ του άρθρου 47 εφαρμόζονται και για 
το δευτεροβάθμιο πειθαρχικό συμβούλιο. 

ΚΕΦΑΛΑΙΟ ΙΒ’ 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ 
Άρθρο 49 

Περιπτώσεις λύσης της σύμβασης εργασίας 

1. Η σύμβαση εργασίας του προσωπικού με σχέση ερ¬ 
γασίας ιδιωτικού δικαίου αορίστου χρόνου λύεται με: 

α. το θάνατο 
β. την έκπτωση 
γ. την απόλυση 

δ. Την καταγγελία της σύμβασης. 

2. Η σύμβαση εργασίας του έκτακτου προσωπικού με 
σύμβαση εργασίας ορισμένου χρόνου της Εταιρείας λύε¬ 
ται: 

α. Με τη λήξη του χρόνου διάρκειας της. 
β. Για σπουδαίο λόγο. 

Η αδικαιολόγητη αποχή από την εργασία για χρονικό 
διάστημα μεγαλύτερο των πέντε (5) ημερών συνιστά 
σπουδαίο λόγο. 

3. Για τη λύση της εργασιακής σχέσης του προσωπικού 
με σχέση δημοσίου δικαίου της Εταιρείας ισχύουν ανά¬ 
λογα οι διατάξεις του Υ. Κ. (Ν. 2683/1999). 

Άρθρο 50 
Έκπτωση 

1. Ο υπάλληλος εκπίπτει αυτοδίκαια από τη θέση που 
κατέχει στην Εταιρεία, αν απολέσει την Ελληνική ιθαγέ¬ 
νεια ή την ιθαγένεια Κράτους Μέλους της Ευρωπαϊκής 
Ένωσης ή αν καταδικασθεί με αμετάκλητη απόφαση: 

α) σε ποινή τουλάχιστον πρόσκαιρης κάθειρξης ή 
β) σε στέρηση των πολιτικών δικαιωμάτων ή 
γ) για πλημμέλημα από τα αναφερόμενα στην περ. α’ 
της παρ. 1 του άρθρου 7 του παρόντος. 

2. Για τη λύση της σύμβασης εργασίας λόγω έκπτωσης, 
εκδίδεται διαπιστωτική πράξη του αρμοδίου για την πρό¬ 
σληψη οργάνου. 

Άρθρο 51 

Απόλυση - λόγοι απόλυσης 

Το προσωπικό με σύμβαση εργασίας αορίστου χρόνου 
της Εταιρείας απολύεται: 
α. λόγω συμπλήρωσης του ορίου ηλικίας 
β. για υπηρεσιακή ανεπάρκεια 
γ. για σωματική ή πνευματική ανικανότητα. 


Άρθρο 53 

Απόλυση λόγω ορίου ηλικίας 

1. Το προσωπικό με σύμβαση εργασίας αορίστου χρό¬ 
νου απολύεται αυτοδίκαια από την Εταιρεία, με την συ¬ 
μπλήρωση του 65ου έτους της ηλικίας του, εκτός αν δια¬ 
φορετικά ο νόμος ορίζει. 

Γιατην εφαρμογή της διάταξης αυτής ως ημέρα γέννη¬ 
σης λαμβάνεται πάντοτε η 31 Δεκεμβρίου του έτους γέν¬ 
νησης. 

2. Κατ’ εξαίρεση της παρ. 1, επιτρέπεται η παραμονή 
στην Εταιρεία, μετά τη συμπλήρωση του 65ου έτους της 
ηλικίας, για υπαλλήλους οι οποίοι δεν έχουν αποκτήσει δι¬ 
καίωμα σύνταξης και μέχρι να αποκτήσουν δικαίωμα σύ¬ 
νταξης και πάντως όχι πέρα από το 70ο έτος της ηλικίας. 

3. Γ ια την κατά την προηγούμενη παράγραφο διατήρη¬ 
ση του προσωπικού στην Εταιρεία εκδίδεται απόφαση 
του Δ.Σ. 

4. Για την απόλυση σύμφωνα με το άρθρο αυτό εκδίδε- 
ται διαπιστωτική πράξη του αρμοδίου για την πρόσληψη 
οργάνου. 

5. Η ηλικία αποδεικνύεται σύμφωνα με τα οριζόμενα 
στην παρ. 2 του άρθρου 5 του παρόντος. 

Άρθρο 54 

Απόλυση για υπηρεσιακή ανεπάρκεια 

1. Η απόλυση για υπηρεσιακή ανεπάρκεια αποφασίζε- 
ται αιτιολογημένα από το οικείο υπηρεσιακό συμβούλιο, 
μετά από προηγούμενη κλήση του μισθωτού, προκειμέ- 
νου να παράσχει έγγραφα ή προφορικά τις αναγκαίες δι¬ 
ευκρινίσεις. 

2. Η λύση της σύμβασης εργασίας επέρχεται από την 
κοινοποίηση στον ενδιαφερόμενο της απόφασης του 
υπηρεσιακού συμβουλίου. 

Άρθρο 55 

Απόλυση για σωματική ή πνευματική ανικανότητα 

1. Η απόλυση για σωματική ή πνευματική ανικανότητα 
αποφασίζεται από το υπηρεσιακό συμβούλιο μετά από 
προηγούμενη γνώμη της α’ βάθμιας υγειονομικής επιτρο¬ 
πής, στην οποία παραπέμπεται ο υπάλληλος από την 
Εταιρεία ή σε περίπτωση που ασκήθηκε ένσταση, της β’ 
βάθμιας υγειονομικής επιτροπής του οικείου ασφαλιστι¬ 
κού οργανισμού. 

2. Η λύση της σύμβασης εργασίας επέρχεται από της κοι- 
νοποιήσεωςτης απόφασης του υπηρεσιακού συμβουλίου. 

Άρθρο 56 

Καταγγελία της σύμβασης εργασίας από την Εταιρεία 

1. Η σύμβαση εργασίας μπορεί να καταγγελθεί από την 
Εταιρεία οποτεδήποτε για σπουδαίο λόγο. 

Σπουδαίο λόγο αποτελούν ιδίως: 

α) Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία, 

β) Η αδικαιολόγητη αποχή από την εκτέλεση των καθη¬ 
κόντων για δέκα πέντε (15) τουλάχιστον εν συνεχεία ημέ¬ 
ρες. 

δ) Η παραβίαση απορρήτων της Εταιρείας 

ε) Η διάπραξη μέσα σε ένα (1) έτος , από τότε που είχε 
τελεστεί παράπτωμα που τιμωρήθηκε τουλάχιστον με την 
ποινή του προστίμου ίσου με τις αποδοχές ενός (1) μηνός, 
άλλου παραπτώματος που μπορεί να επισύρει την ίδια ή 
μεγαλύτερη ποινή. 

στ) Η χαρακτηριστικά αναξιοπρεπής ή ανάξια για υπάλ¬ 
ληλο της Εταιρείας διαγωγή εντός ή εκτός της Εταιρείας. 

η) Η σοβαρή απείθεια στις νόμιμες εντολές των προϊ¬ 
σταμένων . 

2. Η καταγγελία της σύμβασης εργασίας, σύμφωνα με 
τις διατάξεις του άρθρου αυτού, γίνεται με απόφαση του 
αρμοδίου για την πρόσληψη οργάνου, μετά από γνώμη 
του υπηρεσιακού συμβουλίου. 

Η λύση της σύμβασης εργασίας επέρχεται από την ανα¬ 
κοίνωση της απόφασης στον υπάλληλο. 

Άρθρο 56 

Καταγγελία της σύμβασης εργασίας από 
τον εργαζόμενο 

1. Ο υπάλληλος δικαιούται να καταγγείλει τη σύμβαση 
εργασίας οποτεδήποτε. 

2. Η καταγγελία γίνεται με έγγραφη δήλωση του που 
υποβάλλεται στην αρμόδια Δ/νση Προσωπικού της Εται¬ 
ρείας. 

3. Ο καταγγέλωντη σύμβαση έχει υποχρέωση να ασκεί 
τα καθήκοντα του για δέκα πέντε (15) ημέρες από την 
υποβολή της έγγραφης δήλωσης, εκτός αν η Εταιρεία τον 
απαλλάξει από την υποχρέωση αυτή. 

Άρθρο 57 
Αποζημίωση 

1. Η Εταιρεία υποχρεούται στην καταβολή αποζημίω¬ 
σης στον υπάλληλο στην περίπτωση απόλυσης ή καταγ¬ 
γελίας της σύμβασης εργασίας από την Εταιρεία. 

2. Το ύψος της αποζημίωσηςτηςπαρ. 1 του άρθρου αυ¬ 
τού καθορίζεται σύμφωνα με τις διατάξεις της εργατικής 
νομοθεσίας (Ν. 2112/1920) όπως ισχύει κάθε φορά. 

3. Το έκτακτο προσωπικό της Εταιρείας, που προσλαμ¬ 
βάνεται με σύμβαση εργασίας ορισμένου χρόνου, απο¬ 
χωρεί από την Εταιρεία με τη λήξη του χρόνου για τον 
οποίο προσλήφθηκε, δίχως αποζημίωση για την αιτία αυ¬ 
τή και χωρίς καμμία διαδικασία. 

ΚΕΦΑΛΑΙΟ ΙΓ 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 58 

Σύσταση προσωποπαγών θέσεων - Ένταξη προσωπικού 

1. Συνιστώνται τριακόσιες έντεκα (311) συνολικά μόνι¬ 
μες προσωποπαγείς θέσεις που αντιστοιχούν στον αριθ¬ 
μό των μονίμων με σχέση δημοσίου δικαίου υπαλλήλων 
του πρώην Ταμείου Εθνικής Οδοποιίας που υπηρετούν 
κατά τη δημοσίευση του παρόντος στην Εταιρεία. 

2. Οιθέσειςτηςπαρ.Ί κατανέμονταικατά κατηγορία και 
Κλάδο ως ακολούθως: 

Α. Κατηγορία Π Ε 

Κλάδος ΠΕ Διοικητικού-Οικονομικού Θέσεις δέκα (10) 
με βαθμούς Δ-Α 

Στις θέσεις αυτές εντάσσονται οι υπάλληλοι του Κλά¬ 
δου ΠΕ Διοικητικού-Οικονομικού του πρώην ΤΕΟ με το 
βαθμό που ο καθένας έχει. 

Β. Κατηγορία ΤΕ 

α. Κλάδος ΤΕ Διοικητικού-Λογιστικού Θέσεις τέσσερις 
(4) με βαθμούς Δ- Α 

Στις θέσεις αυτές εντάσσονται οι υπάλληλοι του Κλά¬ 
δου ΤΕ Διοικητικού-Λογιστικού του πρώην ΤΕΟ με το βαθ¬ 
μό που καθένας έχει. 

β. Κλάδος ΤΕ (λοιπών ειδικοτήτων): Θέσεις τρεις (3) με 
βαθμούς Δ-Α 


Στις θέσεις αυτές εντάσσονται οι υπάλληλοι του Κλά¬ 
δου ΤΕ Προσωποπαγών θέσεων του πρώην ΤΕΟ με το 
βαθμό που καθένας έχει. 

Γ. Κατηγορία ΔΕ 

α. Κλάδος ΔΕ Διοικητικού-Λογιστικού : Θέσεις διακό¬ 
σιες εβδομήντα πέντε (275) με βαθμούς Δ-Α. 

Στις θέσεις αυτές εντάσσονται οι υπάλληλοι του Κλά¬ 
δου ΔΕ Διοικητικού-Λογιστικού του πρώην ΤΕΟ με το βαθ¬ 
μό που καθένας έχει. 

β. Κλάδος ΔΕ Τεχνικού: Θέσεις ειδικότητας Οδηγών 
δύο (2), ειδικότητας Εργοδηγών - Ηλεκτρολόγων μία (1) 
και Ηλεκτρολόγων δύο (2) με βαθμούς Δ-Α. 

Στις θέσεις αυτές εντάσσονται οι υπάλληλοι του Κλά¬ 
δου ΔΕ Τεχνικού του πρώην ΤΕΟ με το βαθμό που καθέ¬ 
νας έχει και την αντίστοιχη ειδικότητα. 

Δ. Κατηγορία ΥΕ 

α. Κλάδος ΥΕ Βοηθητικού Προσωπικού: Θέση μία (1) με 
βαθμούς Ε-Β. 

Στην θέση αυτή εντάσσεται ο υπάλληλος του κλάδου ΥΕ 
Βοηθητικού Προσωπικού του πρώην ΤΕΟ με το βαθμό 
που έχει. 

β. Κλάδος ΥΕ Προσωπικού Καθαριότητας: Θέσεις Κα¬ 
θαριστριών πέντε (5), Κηπουρών μία (1), με βαθμούς Ε-Α. 

Στις θέσεις αυτές εντάσσονται οι υπάλληλοι του Κλά¬ 
δου ΥΕ Προσωπικού Καθαριότητας του πρώην ΤΕΟ με το 
βαθμό που καθένας έχει και την αντίστοιχη ειδικότητα. 

γ. Κλάδος ΥΕ Καθαριότητας (προσωποπαγής): Θέσεις 
επτά (7) με βαθμούς Ε-Α. 

Στις θέσεις αυτές εντάσσονται οι υπάλληλοι του Κλά¬ 
δου ΥΕ Καθαριότητας (προσωποπαγών θέσεων) του 
πρώην ΤΕΟ με το βαθμό που καθένας έχει. 

3. Συνιστώνται πέντε (5) προσωποπαγείς θέσεις προ¬ 
σωπικού με σύμβαση εργασίας ιδιωτικού δικαίου αορί¬ 
στου χρόνου που αντιστοιχούν στον αριθμό του προσω¬ 
πικού με σύμβαση εργασίας ιδιωτικού δικαίου αορίστου 
χρόνου της πρώην Ανώνυμης Εταιρείας «Ελληνικοί Αυτο¬ 
κινητόδρομοι Α.Ε.» που υπηρετεί κατά τη δημοσίευση του 
παρόντος. 

4. Οι θέσεις της παρ.3 κατανέμονται σε ειδικότητες ως 
ακολούθως: Α. Ειδικότητες Δευτεροβάθμιας Εκπαίδευ¬ 
σης 

ΒοηθόςΛογιστού (ΔΕ): Θέση μία (1) 

Στη θέση αυτή εντάσσεται ο υπάλληλος ειδικότητας 
Βοηθού Λογιστή (ΔΕ) της πρώην Ανώνυμης Εταιρείας Ελ¬ 
ληνικοί Αυτοκινητόδρομοι Α.Ε. 

Β. Ειδικότητες Υποχρεωτικής Εκπαίδευσης 
α. Οδηγοί Καθαριότητας (ΥΕ): Θέσεις τρεις (3) 

Στις θέσεις αυτές εντάσσονται οι υπάλληλοι ειδικότη¬ 
τας Οδηγών Καθαριότητας της πρώην Ανώνυμης Εται¬ 
ρείας Ελληνικοί Αυτοκινητόδρομοι Α.Ε. 
β. Εργάτες Καθαριότητας : Θέση μία (1) 

Στη θέση αυτή εντάσσεται ο υπάλληλος ειδικότητας ερ¬ 
γάτη Καθαριότητας της πρώην Ανώνυμης εταιρείας Ελ¬ 
ληνικοί Αυτοκινητόδρομοι Α.Ε. 

5. Συνιστάται μία (1) προσωποπαγής θέση δικηγόρου 
με πάγια αντιμισθία που αντιστοιχεί στον υπηρετούντο δι¬ 
κηγόρο με έμμισθη εντολή του πρώην ΤΕΟ. 

Στη θέση αυτή εντάσσεται με την ίδια σχέση πάγιας 
αντιμισθίας ο υπηρετών κατά τη δημοσίευση του παρό¬ 
ντος δικηγόρος του πρώην ΤΕΟ. 

6. Οι διαπιστωτικές πράξεις της κατά το παρόν άρθρο 
ένταξης υπαλλήλων εκδίδονται από τον Διευθύνοντα 
Σύμβουλο της Εταιρείας. 

7. Οι θέσεις του παρόντος άρθρου καταργούνται αυτο¬ 
δικαίως ευθύς ως κενωθούν. Με απόφαση του Διευθύνο- 
ντος Συμβούλου της Εταιρείας διαπιστώνεται κάθε φορά 
ο αριθμός των θέσεων που καταργούνται. 

8. Οι κατά το παρόν άρθρο μόνιμες προσωποπαγείς θέ¬ 
σεις προσαυξάνονται κατά τον αριθμό των υπαλλήλων 
που θα υποβάλλουν αίτηση ένταξης τους στην Εταιρεία, 
σύμφωνα με τις προϋποθέσεις που ορίζονται στην παρ.6 
του άρθρου 12του Ν. 2938/2001. Με την Υπουργική από¬ 
φαση ένταξης των ανωτέρω υπαλλήλων στην Εταιρεία 
καθορίζεται ο Κλάδος στον οποίο συνιστάται κάθε μόνιμη 
προσωποπαγής θέση που καταλαμβάνει κάθε εντασσό¬ 
μενος. Οι διατάξεις της προηγούμενης παραγράφου 7 
ισχύουν και για τις θέσεις της παρούσας παραγράφου. 

Άρθρο 59 
Λοιπές ρυθμίσεις 

1. Πέρα των ειδικών ρυθμίσεων του παρόντος για το 
προσωπικό με σχέση δημοσίου δικαίου της Εταιρείας, 
εφαρμόζονται σ’ αυτό και οι διατάξεις των άρθρων 15,16, 
19-29, 31,32,33 παρ. 1 και 2,34-45,46 παρ. 1-3,47 και 48. 

Γιαταλοιπά θέματα υπηρεσιακής κατάστασηςτου προ¬ 
σωπικού του προηγούμενου εδαφίου εφαρμόζονται οι 
διατάξεις του Υπαλληλικού Κώδικα (ν. 2683/1999) όπως 
εκάστοτε ισχύει. 

2. Υπάλληλοι που κατέχουν προσωποπαγείς θέσεις με 
σχέση δημοσίου δικαίου εφ’ όσον έχουν ή αποκτήσουν 
τίτλους σπουδών ανώτερης κατηγορίας μπορούν να με¬ 


τατάσσονται σε κλάδο ανώτερης κατηγορίας με ταυτό¬ 
χρονη μεταφορά στην κατηγορία αυτή της προσωποπα¬ 
γούς θέσης που κατέχουν χωρίς μεταβολή των καθηκό¬ 
ντων που ασκούν. Μεταβολή των καθηκόντων μπορεί να 
γίνεται με απόφαση του Δ.Σ. της Εταιρείας με κριτήριο 
την εξυπηρέτηση των αναγκώντης και την ειδικότητα του 
τίτλου σπουδών. 

3. Κατά την πρώτη εφαρμογή του παρόντος για την επι¬ 
λογή των προϊσταμένων διευθύνσεων δεν απαιτείται η 
προβλεπόμενη από την παρ. 2 του άρθρου 34 του παρό¬ 
ντος τριετής εμπειρία. 

4. Στο προσωπικό της Εταιρείας με σύμβαση εργασίας 
ιδιωτικού δικαίου ορισμένου χρόνου, εκτός των ρυθμίσε¬ 
ων του παρόντος που αναφέρονται ρητώς σ’ αυτό, εφαρ¬ 
μόζονται και οι διατάξεις των άρθρων 11-13, 15-17, 24- 
29,32,35 (παρ. 1 και 8) και 36 

Κατά τα λοιπά, για το προσωπικό αυτό εφαρμόζονται οι 
διατάξεις της εργατικής νομοθεσίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

